
Biha: 150 Tûmen 


Rojnameyeke mehane ya siyasî û çandî 




Cejna 6o saliya 
avabûna Partiya 
Demokrat ya 
Kurdistana îranê 

Rûpela 14 



Partiya Demokrat ya Kurdistana Iranê diweşîne 


DR. QASIMLO REBEREKE BE NIMUNE 



Baskirin, gotin, nivîsîn, lêkolînkirin û hwd... li ser jiyan u 
kesayetiya rêberê zana û jêhatî yê neteweya Kurd Dr. 
Ebdulrehman Qasimlo, hindî bihê kirin, hêşta kêm e. Ji 
ber ku jiyana wî rêberê leheng û gernas tejî ye ji xizmet 
bi gel, rêbaz û nirxên mirovahiyê. 


Bibîaranîna 16’mîna salvegera 
şehîdkirina Dr. Qasimlo û hevalên wî di 
binkeya Deftera Siyasî ya PDK ranê de 



mezin 
amî ya 
iistî vê 


Bi hinceta 16'mîn salvegera terorkirina wî rêberê 
di sala 13.07.200'an bi destê terorêstên Komara Îslamî 
îranê^ ve, rêzdar Hesen Şerefî, Cîgirê Sekreterê Giştî yê^ 
PDK îranê di rêu resma bibîranîna wî di binkeya Deftera 
Siyasî ya PDK îranê de bi hûrî û berfirehî li ser ge' k 
aliyên jiyan û kesayetiya Dr. Qasimloyl nemir axivî ku di 
vê hejmara Agirî de (21) de ketiye ber çavê we hêjayan. 


Pêşnîvroya roja çarşemî 22'ê Pûşpera 1384'ê Rojî 
(13.07.2005) rê û resmeke taybet bi hinceta 16'mîn 
salvegera şehîdkirina Dr. Qasimlo, rêberê jêhatî û 
leheng yê^tevgera neteweyî - demokratîk yê Kurd li 
Kurdistan îranê û Sekreterê Giştî yê PDK îranê û Kekê 
Ebdula Qadirî Azer, Nûnerê Partiyê li derveyî wejat û 
Dr. Fazil Resûl di binkeya Deftera Siyasî ya PDk îranê 
bi beşdariya Sekreterê Giştî yê Partiyê û endamên 
Deftera Siyasî û Komîteya Navendî û Kadro û 
Pêşmergan hate li darxistin. 

Rê û resm bi sirûda neteweyî ya Ey Reqîb û 
deqîqeyek bêdengî bo rêzgirtin ji canê paqij yê şehîdan 
dest pê bû. Piştre hevalê xebatkar Kekê Hesen Şerefî, 
Cîgirê Sekreterê Giştî yê PDK îranê axavtineke girîng û 
balkêş li ser aliyên cuda cuda yên jiyan û kesayetiya 
Dr. Qasimlo û nemaze rojeva siyasî ya 16'mîn 
salvegera şehîdkirina Dr. Qasimlo pêşkêş kir ku di 
rûpela 7 - 9 ya vê hejmara Agirî (21) ketiye ber şavê 
we xwendevanên hêja. Di rê û resmê de gelek 
berhemên hunerî hatin pêşkêş kirin. 



Demokrasî, buha û piratîka wê 

(Beşa 13) 

Kurmanc Hakkî 


Xwenîşandana berfireh ya xelkê azadîxwaze 
Mehabadê di salvegera terora Dr. Qasimlo de 


Konferanseke Ragihandin û 
Çapemeniyê bi hinceta i6’mîn 
salvegera Dr. Qasimlo 


Destê xwe yê qerêj ji ser gelê 
me li Rojhilatê Kurdis tanê 
rakin Cankurd 


Rojeva siyasî ya Iranê piştî hilbijartinê 

Selîm Zencîrî 


m 


Ragihandina Nûjen û çend gotinek 

Emîr Şuaîvend 


Piştî vê ku di roja çarşemî, 22'ê Pûşpera 1384 
(13.07.2005)'an, xelkê azadîxwaz û şoreşvan yê 
Mehabadê bi hinceta 16'mîn salvegera terora 
nemirovane ya şehîd Dr. Qaimlo û hevalên wî li 
ser maseya gotûbêjê ji terorîstên Komara Îslamî, 
dest bi daxistin û girêdana hemû dikan û bazaran 
kirin û dest bi xwenîşandanan kirin, A tevî êrîşên 
hêzên hov û tund û tûj yên Komara Îslamî re rû 
bi rû bûn. Gelek kes hatine girtin û îşkence kirin. 

Di encama xwenîşandanê de teqe ji xelkê hate 
kirin û ciwanek navê Kemal Esferam, naskirî bi 
Şiwane Qadîrî hate birîndar kirin û piştre bi 
awayekî gelek hov û nemirovane cendekê wî yê 
birîndar hatibû îşkence kirin û şehîd bû. Piştî 
şehîdkirina wî ciwanê Mehabadî heta 10 rojan 
meşên nerazîbûnê li Mehabadê dom kir û çend 
bajarên din yên Kurdistanê jî kiryarên hêzên 
rejîmê li Mehabadê şermezar û protesto kirin. 

Nûçe, rapor û daxuyaniyên PDK îranê derheq 
vê cinayetê di vê hejmara Agirî de bixwînin. 


“lA.i.ti Vm 

Agirî, hejmar 21, Julaya 2005 


SIYASÎ 


Daxuyaniya Deftera 

Siyasî ya PDK îranê 
derheq serkûtkirina 
xwenîşandanên 
Mehabadê 

Roja 22'ê Pûşpera 1384'ê Rojî, hemberî 
13.07.2005'an, bi boneya 16'mîn 
salvegera terora Dr. Ebdulrehman 
Qasimlo, Sekreterê Giştî yê Partiya 
Demokrat ya Kurdistana îranê û hevalên 
wî li Viyenê, Serbajarê welatê Otrîşê bi 
destê terorîstên Komara Îslamî ya îranê, 
careke din xelkê Kurdistanê bi awayên 
cur bi cur ew kiryara hov û nemirovane 
ya rejîmê mehkûm kir û bêzariya xwe ji 
wê rejîmê dan xuya kirin. 

Xelkê netirs û biwêr yê Mehabadê û 
nemaze ciwanên wî bajarî di roja 18'ê 
Pûşperê (09.07.2005), komek 
xwenîşandan di cihên cuda cuda yên 
bajêr birê xistin ku tê de hezaran kes ji 
demijmêr 7'ê şevê hetanî 12'ê şevê bi 
alîgirî ji Partiya Demokrat ya Kurdistana 
îranê û bi merema mehkûm û 
şermezarkirina Komara Îslamî dirûşm 
avêtin û bi kevir û daran êrîş kirin ser 
hêzên serkûtker yên rejîmê. 

Roja 22'ê Pûşperê, tevahiya dikanên 
bajar hatin daxistin û rejîmê jî hezaran 
kes ji hêzên xwe yên qirker di derdora 
bajêr û cihên cuda cuda yên bajar de bicî 
kirin. 

Mixabin heta niha yek ji wan kesên 
çeleng di lidarxistina xwenîşandanan, 
naskirî bi Kemal Esferam, kurê Qadn 
naskirî bi Şivane ser êvariyc roja 18'ê 
Pûşperê (09.07.2005) kete ber êrîşa 
hêzên rejîmê û bi tundî hate birîndar kirin 
û di cihê gehandina wî ji bo 
nexweşxaneyê, bo "Emakin" (Saziyek e 
ku dijî azadiyên civakî hatiye ava kirin) 
hate birin û bi sedema îşkenceyên 
hovane yên hêzên dijî gelî bi awayekî hov 
û dirindane jiyana wî hate standin û 
hejmareke zaf ji beşdarên wan Koma 
xwenîşandanan jî hatine girtin û ber bi 
girtîgehên reş û tarî yên rejîmê hatine 
rapêçkirin. 

Pc r iya Demokrat ya Kurdistana 
îranê 

Deftera Siyasî 
22'ê Pûşpera 1384'ê Rojî 
13.07.2005 



dezgehên 


Daxuyaniya Deftera Siyasî ya Partiya 
Demokrat ya Kurdistana îranê 
derheq îşkencekirian girtiyên meşa 
nerazîbûna vê dawiyê ya bajarê 
Mehabadê 

Hevwelatiyên birêz! 

Civatên xebatkar yê elkê Kurdistanêj 
Kom û komeleyên mirovhez! 

Alîgirên mafên mirovan! 

Di encama meşa nerazîbûna 
xelkê bajarê Mehabadê piştî 
kuştina ciwaneke Mehabadî bi 
navê Kemal Esferam naskirî bi 
Şiwane Seyîd Qadirî bi destê 
hêzên dijî gelî yên rejîmê di 18'ê' 

Pûşperê û bi bobeya 22 A ê Pûşperê,' 

16'mîn salvegera terora Dr. Qasir 
ku nêzîk deh rojan dom kir, p>tir ji 
kes ji xelkê vî bajarî ji aliyê hêzêr 

îtilaat (Sîxor û Casûsî)a rejîma Komara Îslamî ve hatin girtin 
û rapêçî girtîgehê kirin. Ev hejmare ji xelkê bajarê Mehabadê 
çend roj e ku gelel bi tundî û bêrehmane ketine bin 
îşkenceya ruhî û cend( kî û sivikatiyeke zaf ji wan hatiye kirin 
û tevî çarenivîs û qedereke nexuya rû bi rû hatine kirin. Di 
wê derheqê de Partiya Demokrat ya Kurdistana îranê tevî 
mehkûm û şermezarkirina vê riftara dijî gelî ya rejîmê, 
daxwazê ji kor. û komeleyên mirovhez û alîgirên ^mafên 
mirovan, li seranserî cîhanê û rêxistinên siyasî yên Îranî û 
Kurdistanî dike ku li hember can û qedera wan xortên 
azadîxwaz yên bendkirî helwesta hewce bigirin û rejîma 
Komara Îslamî bixin bin zext û givaşê ji bona azadkirina wê 
hejmarê ji xelkê bajarê Mehabadê. 

Her wiha daxwazê ji xelkê Kurdistanê dike ku nerazîbûna 
xwe li hember riftarên dijî gelî yên rejîmê derheq girtiyên 
bajarê Mehabadê bi awayê jêhatî bidin xuya kirin û rejîmê 
bixin bin givaşê ku dest ji îşkence kiriyan berde û ji bo 
azadiya wan girtî û bendkiriyan gavan bavêjin. 

Diyare ji bilî wan binçavkirî û girtiyan, pitir ji 200 kes ji 
xelkê bajarê Mehabadê û hejmarek ji ciwanan ji bajarên 
Bokan, Merîwan û Pîranşarê jî hatine girtin ku ew jî her 
hatine îşkence û azar dan. 

Bi vê hêviyê ku helweta hewce û jêhatî ya hemû ajiyekê 
bibe sedema serbestberbûna girtiyan û rê ji Komara Îslamî 
nehête dayîn ku bi vî awayê berfireh, bêrehm û hovane 
xortên gelê Kurd li Kurdistan îranê bixe bin îşkenceyê û wan 
bi qedereke nediyar re rû bi rû bike. 

Bi hêviya hewl û xebata tev aliyekê 

Deftera Siyasî ya Partiya Demokrat ya Kurdistana 
îranê 

1384.05.03 
24.07.2005 

Agirî, hejmar 21, Julaya 2005 


SIYASÎ 


4tmSÊk 


Nameya birêz Kekê Mistefa Hicrî ji bo 
Serkomarê Otrîşê bi hinceta i6’mîn 
salvegera terora rêberê me yê mezin Dr. 
Qasimlo û daxwaza dadgehîkirina bikujên 
wî rêberê hizirvan 


Zor birêz Dr. Hayînts Fîşêr! 

Serok Komarê Otrîşê! 

Ji çend heftiyan berî niha ve, 
gelek rojnameyên Îranî û biyanî, 
nûçeyê desthebûna rasterast a 
Mehmûd Ehmedînejad, Serok 
Komarê nû hilbijartî yê îranê di 
terora Dr. Ebdulrehman Qasimlo, 
Sekreterê Giştî yê ^Partiya 
Demokrat ya Kurdistana îranê û 
hevalên wî, di 13.07.2005'an de li 
Viyenê, diweşînin. 

Hûn yê rêzdar wekî dostê naskirî 
yê gelê Kurd û cihê bawerî, hitbar û 
rêza taybetî ya Dr. Qasimlo û 
hevalên wî di Parta Demokrat a 
Kurdistana îranê de, haydarê 
çawaniya bûyerê ne. Dewleta wê 
demê ya Otrîşê, bi heyrîmayînekî 
tewaw ve serbarê eşkerebûna 
berpirsiyariya Komara Îslamî di vê 
cinayetê de, rê ji ber pêkhatina 
dadgehê ji bo wan terorîstan girt 
ku ketibûne destê Polîs û 
hêsankarî ji bo wan kir ku bikuj bi 
hêsanî bikarin ji rêya balyozxaneya 
îranê ve vegerine Tehranê. 

Ger Komara Îslamî karî bi terora 
rêberê jêhatî yê me Dr. Qasimlo, 
derbekî mezin ji Partiya Demokrat 
ya Kurdistana îranê û tevgera 
rizgarîxwaz ya gelê Kurd bide, ji 
aliyê din ve jî dewleta wê demê ya 
Otrîşê jî bi pêşîgirtin ji rohnbûna 
wê terora siyasî, zulmeke mezin 


derheq gelê Kurd bi rewa zanî. 
Lewre mirovê Kurd niha jî derheq 
helwesta Otrîşê bi heyrîmayînekî 
tewaw ve ji xwe dipirse: Otrîş 
çima? 

Bi hinceta nêzîkbûn ji 16'mîn 
salvegera terora 13'ê Juiyeyê, em 
daxwaza sertaze vekolîn û dadgehî 
kirina berpirsiyarên terora rêberê 
xwe yê mezin dikin. 

Niha hûn Serok Komarê Otrîşê 
ne û cihê rêz û hurmeta hemû 
aliyekê ne, em çavnihêrê vê çendê 
ne ku hûn bi navê edalet, mafê 
mirovan, azadî û demokrasiyê ve, 
wate hemû ew armancên ku Dr. 
Qasimlo di hundirê xwe de bawerî 
pê hebû û canê xwe jî di vê rêyê 
de gorî kir, piştgiriyê ji vê 
daxwaza rewa û berheq ya me 
bikin. Eva jî ne tenê ji bo 
qerebûkirina parek ji vê stema 
mezin ku bi terora Qasimlo ji 
neteweya Kurd hate kirin, ji ber 
wê ku gelê Kurd û hemû gelên din 
yên cîhanê jî bizanin ku Otrîş di 
bin rêberiya we de, wek welateke 
demokrat bawerî bi edaletê, 
mafên mirovan û serxwebûna 
dezgeha dadê neye. 

Di gel rêz û hurmetan de 
Mistefa Hicrî 

Se ireterî Giştî yê Partiya 
Demokrat ya Kurdistana îranê 
07.07.2005 


Peyama birêz Sekreterê Giştî yê Partiyê ji bo birêz 
Tonî Bilêr bi hinceta teqînên dilêş yên Londonê 

Serok Wezîrê birêz Tonî Bilêr! 

Mixabin! Min nûçeya dilêş ya teqînên roja 7'ê Julaya Londonê bihîst ku tê de 
hejmarek ji Jin û Mêrên sivîl hatin kuştin û birîndar kirin. 

Min p^ xv* e we haydar bikim ku rêberiya partiya me bi awayekî giştî vê 
kiryara terorîstî mehkûm dike. Di vê derheqê de em hevxemî û kesera xwe 
pêşkêşî malbatên goriyan û hemû xelkê Londonê dikin. Em xwe bi hevxemê 
we dizanin û hêvîdarin ku hikûmeta we, berpirsiyarên wê bûyerê radestî 
dadgehê biket. 

Em xwe di vê xemê de pişikdar dizanin û destê dostînî û hevaletiyê ji bo 
aliyê we dirêj dikin û di xebata dijî Fendemintalîzm û terorîzma navneteweyî 
de em piştgiriyê ji we dikin. 

Mistefa Hicrî 

Sekreterê Giştî yê Partiya Demokrat a Kurdistana îranê 
9'ê Julaya 2005'an 


Di Finlandê de 
i6’mîn salvegera 
Şehîdkirina Dr. 
Qasimlo bi meşekê 
hat hihîranîn 

Li Finlandê rûniştvanên Kurd yên wî 
welatî, roja çarşemî 13'ê Julay 
2005'an li bajarê Helsînkî bi xwedî 
derketin ji salvegera şehîdbûna Dr. 
Qasimlo û hevalên wî bi awayekî 
girseyî xwepêşandanek li darxistin. 


Xwenîşandana han ji aliyê hemû 
hêzên siyasî yên Kurd ku 




pêkhatibûn ji PDK Iranê, Komeleya 
Zehmetkêşêji Şoreşger ya 
Kurdistanê îranê, Partiya Komonîst 
ya Kurdistanê, Partiya Yekîtiya 
Demokrat ya Kurd li Sûriyê, Kongra 
Gel û hinek hêzên di yên siyasî 
dihat meşandin. 

Di destpêka xwepêşandanê de 
deqîqeyek bêdengî bo rêzgirtin ji 
şehîdên bûyera Viyenê û hemû 
şehîdên Kurdistanê ragirtin, piştre ji 
aliyê birêz Mecîd Heqî berpirsiyarê 
peywendiyên PDK îranê li Finlandê 
ve gotara hevpişk ya hêzên pişikdar 
yên xwepêşandanê hat pêşkêş kirin. 
Di Xwepêşandanê de gelek 
belavokên li ser bûyera Viyenê bi 
zimanên Finlandî û Kurdî hatin 
belavkirin. Piştî gihîştina 

xwepêşanderan bi balyozxaneya 
Otrîşê, birêz Mecîd Heqî bi 
nûneratiya xwepêşanderan 

hevdîtinek tevî balyozê wî welatî 
pêk anî û rapor û armanca 
xwepêşandanê raberî balyozê Otrîşê 
kir û hêvî xwast ku dosyeya Dr. 
Qasimlo carek din bihê vekirin. 
Xwepêşandan di seet 2:30'ê 
piştînîvro bi dawî hat. Hêjayî gotinê 
ye ku xwepêşandanên bi vî rengî bi 
awayên hêja û berfireh li welatên 
weke Amerîka, Otrîşê, Usturaliya û 
Norwejê hatin li darxistin. 

Agirî, hejmar 21, Julaya 2005 


SIYASÎ 


Daxuyaniya Çapemeniyê ya Sekretariya Komîteya 
Navendî ya Partiya Demokrat ya Kurdistana îranê 
derheq serhildana gelî ya azadîxwazên bajarê Şino’yê 


Demijmêr 8:30'ê pêşnîvroya îro 
duşemî, 3'ê Gelawêja 1384'î Rojî 
(4.07.2005), xelkê qehremane 
bajarê Şino'yê bi nîşana 
nerazîbûna dijî girtin û 
binçavkirina pitir ji 200 kesan li 
bajarên Mehabad, Pîranşar û 
Merîwanê û ji bo mehkûm û 
şermezarkirina riftara hêzên 
rejîmê di pêwendî tevî 
îşkencekirina girtiyan û 
zîndanîkiriyên Mehabadê û bi talan 
birina tiştên nav mal û dikanên 
xelkê, dikan û bazarên bajar 
daxistin û meşeke nerazîbûnê ya 
aram li darxistin. Bi dirûşmên dijî 
rejîmê vêzariya xwe ji Komara 
Îslamî ya îranê dan xuya kirin û bi 
dana dirûşmên azadîxwazane 



Kurdistan Iranê û Partiya Demokrat ya 
Kurdistana îranê xuya kirin. 

Hêzên rejîmê teqe ji xelkê kirin û 2 K 
ji xwenîşanderan bi navên: Heyder 
Ebdulazade û Omer Emînî kurê 
Mihemed, Şehîd û hejmareke din jî 
birîndar kirine. Hêzeke zaf ji bajarên 
Miyanduav û Urmiyê ber bi bajarê 
Şino'yê hatiye şandin. Xelkê vêzarbûyî 
yê bajarê Şino'yê di rewşeke gelek xîrab 
û nebaş de ye û ketine ber êrîşa hovane 
ya hêzên serkutkar yên Komara Îslamî. 

Sekretariya tonrteya Navendî ya 
Partiya Demokrai ya Kurdistana 
îranê 

1384.05.03 

24.07.2005 



piştevaniya xwe ji tevgera 
rizgarîxwaz ya gelê Kurd li 

Şehîd Bayezîd Mejrûfî - T 


Xwenîşandana berfireh û qehremanane 
ya xelkê Mehabadê di salvegera terora Dr. 
Qasimlo de 

Kuştin û birîndarkirina çend 
welatiyên Kurd di 

xwenîşandanên bajarên 

Bane, Sine û Dîwandere de 


Roja çarşemî, 22'ê Pûşpera 1384 
(13.07.2005)'an, xelkê azadîxwaz 
û şoreşvan yê Mehabadê bi 
hinceta 16'mîn salvegera terora 
nemirovane ya şehîd Dr. 
Ebdulrehman Qaimlo û hevalên wî 
li ser maseya gotûbêjê ji aliyê 
dîplomatên terorîstperwer yên 
Komara Îslamî, serbarê daxistin û 
girêdana hemû dikan û bazaran, 
demijimêr ll'ê sibê di helwesteke 
şoreşvanî û siyasiyane de rijiyane 
ser şeqam û rêyan ku bû sebesê 
pevçûn di navbera ciwanan û 
Garda (hêza) dijî şoreşê û ev 
hêzane di bin êrîşa dar û beran ya 
ciwanan de neçar man paşde 
bikişin. 

Her di êvariya wê rojê de, pitir ji 
5 heza kes ji rêvîngên rê û 
rêbaza Dr. Qasimlo dubare 
rijiyane ser şeqamên "îstiqlal", 
"Baxî Şayegan" û "Pişt Tepe" ya 
Mehabadê û bi vegotina dirûşmên: 
Qasimlo. Qasimlo, rêya te 
dirêjî heye, Dayê negirî bo 
xortan, şert be em bistînin 
tolê, Meha Pûşperê, roja terora 
Rêber, Meha Pûşperê sedema 


meşxela rizgariyê ye, Rêberê 
neteweya Kurd her Partiya 
Demokrat e, Neman bo Caş û 
xwefirc şan, Bijî hêza Pêşmerge, 
Para dijmin mirin e û Demokrat 
serwer e, Qasimlo Rêber e, 
koşka rejîma dijî gelî û kevneperest 
ya Komara Îslamî ya îranê anîne 
lerizînê. 

Hêzên serkûtker yên rejîmê li 
ber xwenîşandana berfireh ya 
gel de rihet nesekinîn û bi 
teqandina gulan û belavkirina Gaza 
hêsir rijandinê êrîş kirin ser 
xwenîşandana gel. Lê ciwanên 
netirs û xebatkar yên Mehabadê 
êrîş kirin ser hêzên rejîmê û agir 
berdane otombêleke Peykan û 
Matoreke hêzên îtilaat (hêza sîxor 
û ajan). Hêzên newêr yên rejîmê 
nekarîn li hember êrîşa xortên gelê 
Kurd li Mehabadê bisekinin, lewra 
wan dest bi şikandina şûşe û 
pencereyên malên xelkê medenî û 
sivîl kirin. 

Hêjayî gotinê ye ku ew 
xwenîşandan hetanî demjimêr 2'ê 
şevê dom kir. 


Şeva 7'ê Gelawêja 1384'ê Rojî 
(29.07.2005) hêzên hov yên rejîma 
Komara Îslamî li Dola Nicnê ya bajarê 
Bane çend kasibkarên wê herêmê 
dane ber guleyan û kesek bi navê 
Hekîm kuştin û kesekek din jî bi navê 
Luqman Nesrulayî kurê Esyîd 
Ebdula xelkê Bane hate birîndar kirin. 
Welatiyên Kurd xwastin ku kesê 
birîndar bibin nexweşxaneyê, lê hêzên 
rejîmê nehêlan û guleya xilas û mirinê 
ji wî dan û jiyana xwe ji dest da. 

Li bajarê Bane niha Rewşa Awarte 
hatiye îlan kirin. Hêzên leşkerî yên 
rejîmê di nav bajar de digerin. Lê niha 
jî meşên nerazînbûnê her berdewam 
in. 

Roja 8'ê Gelawêja 1384'ê Rojî 
(30.07.2005), li bajarên Sine, Bane û 
Dîwandere bo piştevanîkirin ji meşên 
nerazîbûnê yên vê dawiyê li Mehabad, 
Serdeşt, Pîranşar û Şinoyê rijiyane 
ser rê û şeqaman û dirûşmên dijî 
rejîmê û piştevanî ji tevgera gelê 
Kurd avêtin. 

Rewşa bajarên Kurdistana îranê 
aloz e û ji aliyê hêzên rejîmê ve bi 
tundî hatine mîlîtarîze kirin. 








5 


Agirî, hejmar 21, Julaya 2005 


SIYASÎ 


i6 f mîn salvegera terora Dr. Qasimlo û hevalên wî di 
Konferanseke Ragihandin û Çapemeniyê tevî rêzdar 
Hesen Şerefî, Cîgirê Sekreterê Giştî yê PDK îranê 



Amadekar: Azad Kurdî 


Bi hinceta 16'mîn salvegera 
terora rêberê zana û mezin yê 
gelê Kurd Dr. Ebdulrehman 
Qasimjo, Sekreterê Giştî yê 
PDK îranê û hevalên wî li 
Viyena Otrîşê, Konferanseke 
Çapemenî û Ragihandinê ji bo 
rêzdar Hesen Şerefî, Cîgirê 
Sekreterê Giştî yê PDK îranê 
derheq pêtir balkişandin bi ser 
aliyên cuda cuda yên vê 
cinayeta terorîstane ya 
Komara Îslamî ya îranê û rola 
Serok Komarê nû hilbijartî yê 
vê rejîmê, Mehmûd 
Ehmedînejad û pirsên têkildar 
yên xebata berheq û 
azadîxwazane ya gelê Kurd li 
Kurdistana îranê pêk hat. 

Nûçegihanên hejmarek ji 
Ragihandinên giştî wekî: Para 
Kurdî ya Dengê Amerîka, 
Zagros TV, IPTV, Ajansa 

Royterz, Televîzyona El- Cezîre, 
Radyo Dengê Azadî, Ajansa 
Nûçeyan ya Peyamnêr, Radyo 
Dengê Kurdistana îranê, Ajansa 
Frans Pirês, Heftînameya 
Cemawer, "Hawler Globe", , 
Rojnameya Kurdistan Organa 
Komîteya Navendî ya PDK îranê, 
Agirî û Enistîtuya Rojnamevariyê 
ya "Ceng û Aştiyê" beşdarî 
Konferansa han bûn. 

Di destpêka Konferansê de rêzdar 
Hesen Şerefî, Cîgirê Sekreterê Giştî 
yê PDK îranê bi hûrî û berfirehî li ser 
dem û çawaniya terora Dr. Qasimlo 
û hevalên wî sekinî û got: "serbarê 
wê çendê ku Dewleta wê demê ya 
Otrîşê pêşiya rewta lêkolînan ji bo 
wê dosyeyê girt û encama 
lêkolînkirin li ser vê terorê bigihîje 
dawiyê, lê em dibînin piştî 16 salan 
di wan çend rojên çûyî de û bi 
taybot paş birêveçûna gera nehem 
ya hilbijartina Serok komariyê di 
îranê de, doza terora Dr. Qasimlo 
careke din yê ketiye rojeva 
Ragehandinên Giştî, bas li ser de tê 
kirin û ji mêzgehên cur bi cur ve li 
ser de tê gotin. Eva jî bo vê çendê 


vedigere^» ew kesê ku bi 
piştevaniya dezgeha hikûmetê 
serî ji Sindoqên dengdanê 
derxistiye, bi wê çendê gunehbar 
e ku di terora Dr. Qasimlo û 
hevalên wî de dest hebûye. 

Piştre nûçegihanê Para Kurdî ya 
Dengê Emerîka, Omer Ferhadî 
pirs kir: 

Nûçe wiha didin xuya kirin 
ku Serok Komarê nû hilbijartî 
Ehmedînejad di terora Dr. 
Qasimlo û hevalên wî de dest 
hebûye. We wekî PDK îranê çi 
belge û dokumentek heye di 
vî warî de ku pêşkêşî dewleta 
Otrîşê bikin? 

Di bersîvê de, birêz Hesen 
Şerefî got:"Her di destpêka 
terora Dr. Qasimlo de me ji bilî 
Komara Îslamî tu keseke din 
gunehbar nezanî. Pêvajoya 
bûyerê jî hemû bo wê çendê 
şahidiyê didin ku ji bilî Komara 
Îslamî tu kesê di wê teror û 
cinayeta hovane de dest nebûye. 

Ewên ku di jorê de bûn, 
şandiyên Komara Îslamî bûn. Her 
3 hevalên me şehîd bûn, lê ew bi 


silamet xilas bûn, yek ji wan 
nebe ku gelaleyek bi şaşî lê 
ketibû, li serê her 3 şehîdên 
me guleyên xilas û dawiyê 
hatibûn dayîn, li halekê de ew 
birîndar ( Cefer Sehrarûdî) û 
du kesên din Mistefa Ecwadî 
naskirî bi Hacî Mistefewî tevî 
Emîr Mensûr Buzorgiyan, 
Ewên ku di wî avahî de 
derketibûn, 15 deqiqeyan piştî 
bûyerê ew du hatin girtin û 
kesê ji bo nexwşxaneyê 
hatibû veguhastin, lê dewleta 
Otrîşê ne tenê ew wekî 
gunehbar ji bo lêpirsînê, heta 
wekî şahidên zîndî yên bûyerê 
jî li Otrîşê neragirtin û ji bo 
îranê şandin. Ku wisan e di 
bingeh de ew teror bi destê 
Komara Îslamî hatibû kirin". 

Her di vê derheqê de, hevalê 
hêja û xebatkar, kekê Hesen 
Şerefî qala wan agahî û 
zaniyariyan kir ku şahîdê D ji 

yek ji terorîstan bi navê Nasir 
Jeqîpûr wergirtine û şahîdê D taze ji 
îranê hilatiye û li Parîsê dijît. 

Nûçegihanê Ajansa Peyamnêr pirs 
kir: EV guhertine di helwesta 
Otrîşê de bo çi vedigere? 

Rêzdar Hesen Şerefî bi vî awayî 
bersîv da:"Heta niha jî be em çi 
guhertinek di helwesta dewleta 
Otrîşê derhq pirsa terora Dr. 
Qasimlo de nabînin. Eva ku niha 
heye, zext û givaşa raya giştî û 
givaşa Pîtir Pîltz, yek ji 
Perlemantarên Otrîşê ji Partiya 
Keskan e". 

Di doma wê Konferansê de, 
nûçegihanê Radyo Dengê Kurdistana 
îranê Mehdî Mêhrperwer pirs kir, ew 
sedem çi ne yên ku rê nadin 
lêkolînên dosyeya Dr. Qasimlo û 
hevalên wî bigihîje encamê? 

Kekê Hesen Şerefî ev pirsa wiha 
bersivand: Ew sedemên ku bûne 
sebebê vê çendê ku dewleta Otrîşê 
pêşiya lêkolînên dosyeyê bigre û 
Komara Îslamî wekî gunehbarê eslî û 
serokên wê rejîmê wek kesên ku 
destûr û fermana terorê dane bide 
nasandin, bo çend tiştan vedigere: 
Yekem: Peywendiyeke -► 

alwêr û ticaretê ya berfireh ku 
Otrîşê tevî Komara Îslamî heye û 
bi taybetî di çaxê terora Dr. 
Qasimlo û piştî wê jî ew 
peywendiyên bazirganî û ticarî 
gelek berfirehtir bûn, bi awayekê 
ku Wezîrê Karê Derve yê wê 
demê yê Otrîşê gelek bi serbilindî 
ve da xuya kirin ku me karî ye ew 
hisara ku Amerîka li ser Komara 
Îslamî daniye bişkînin. Sedema 
din jî ewa bû ku Dewleta Otrîşê, 
xala lawaz li ber destê îranê û 
îraqê de hebû. Di çaxê şerê îran 
û îraqê de, tevî wê çendê ku li 
gor qanûnê dewleta Otrîşê 
nedikarî çek û teqemeniyê bi her 
du 2 welatên ku di halê şer de 
bûn, bifroşe, dewleta wê demê ya 
Otrîşê bi her du dewletên han çek 
û teqemenî firotibûn. Selimandina 
vê îtihamê ku dewleta Otrîşê 
kareke wiha kiriye, bê gotin û 
merc dê biba sebebê dest ji kar 
kişandina dewletê". 

Li dor pirsa nûçegihanê 
Televîzyona Erebî ya El- 
Cezîreyê de, derheq hatina 
Amerîka bo îraqê û ev guhertinên 
mezin ku pêk hatine, eva çi 
bandorekê li ser doza Kurd li 
îranê dike? 

Kekê Hesen Şerefî got:"Hatina 
Amerîka di bin her navekê de 
bibe, encameke baş ji bo Kurdan 
jê ketiye û her rewşek baş jî ku ji 
bo gelê Kurd di her pareke 
Kurdistanê de bihête holê, 
bandoreke rasterast û nerasterast 
li ser qedera Kurd di parçeyên din 
yên Kurdistanê dejî heye. Em 
naveşêrin ku Kurdistan axek e û 
hatiye parve kirin, Kurd 
neteweyek e û ji hev hatiye dûr 
xistin û heke rojekê ew xelke 
bixwazin bi hev re bijîn û xwediyê 
dewleteke Kurdî bibin, ewa mafê 
wan e. Ev mafên J<u niha gelê 
Kurd li Kurdistana îraqê hene, ji 
bo me cihê keyfxweşiyê ye û di 
demeke dûr yan nêzîk de dê 
bandorê li ser rewşa me jî bike". 

Di doma Konferansê de gelek 
pirs derheq rojeva siyasî ya îranê 
û helwest û ^ awayê xebat û 
tekoşîna PDK îranê li Kurdistanê 
hatine rojevê. 

Rêzdar Hesen Şerefî, bi Hûrî û 
berfirehî pirsên nûçegihanan 
bersîvandin. 

Hêjayî gotinê ye ku Konferans di 
yek ji binkeyên Deftera Siyasî ya 
PDK îranê de hate lidarxistin. 


Nameya hevalê xebatkar Kekê Mistefa 
Hicrî ji bo birêz Wêlfang Şowîsêl bi 
merema darizandina bikujên rêberê me yê 
mezin Dr. Qasimlo 

Zor birêz Dr. Wêlfang Şowîsêl! 

Sedr Ezemê Otrîşê 

Li gor hin zaniyariyan ku di çend heftiyên borî de hatin belavkirin, 
Mehmûd Ehmedînejad ku di roja 24.06.2005'an de li şanoyekî hilbijartinê 
wekî Serok Komarê îranê hate destnîşan kirin, rasterast di amadekarî û 
birêvebirina terora 13'ê Juiyeya 1989'an li Viyenê pişikdar bûye. 

Wekî hûn dizanin di vê terora siyasî de, Sekreterê Giştî yê Partiya me yê 
wî çaxî, Dr. Ebdulrehman Qasimlo, ji aliyê dewleta Refsencanî ku bi nav ji 
bo peydakirina rêçareyekê ji bo doza Kurd di îranê de bo welatê Otrîşê 
hatibû vexwandin, tevî du hevalên xwe bi navên Ebdula Qadirî Azer û Dr. 
Fazil Resûl, bi nûnerên şandî yên Komara Îslamî li ser maseya gotûbêjê 
hatin teror kirin. 

Herçiqas di yekemîn demên vê bûyerê de ji bo hemû kesê û bi taybetî ji 
Polîsê Otrîşê re eşkere bû ku ew tirajêdiya han bi fermana rêberên Komara 
Îslamî hate afirandin, lê mixabin dewleta wî çaxî ya Otrîşê li ber çavê raya 
giştî ya cîhanê, zagona serxwebûna hêza dadweriyê xiste bin pêyê xwe û 
bi vî rengî rê ji ber pêkhatina dadgehê û bi siza gihandina bikujên wê 
bûyerê asteng kir. 

Rêzdar! 

Wî çaxî ji ber hin berjewendiyên aborî û siyasî rê li hember çespandina 
mafên mirovan hate asteng Kirin. îro ev derfete ji bo we peyda bûye ku vê 
bê edaletiyê rast bikin û ev zulma giran ku derheq gelê Kurd û bizava 
azadîxwazî ya îranê hatiye kirin, heya qasekê bihê kirin. 

Ez bi navê Partiya Qasimlo û gelê Kurd, ji we yê birêz dixwazim, rê nedin 
carekî din tu berjewendî û têbîniyên siyasî rê li hember çespandina edaletê 
asteng bikin. Berevajî em li benda vê çendê ne ku hûn ji vekirina dosyeya 
terora Dr. Qasimlo û perdehilanîn li ser terajêdiya hovane ya 13'ê Juiyeyê, 
pişta me bigrin. 

Tevî rêz û hurmetan 

Mistefa Hicrî 

Sekreterê Giştî yê PDK îranê 

Navenda 3'ê ya Kurdistanê 16'mîn salvegera 
şehîdkirina Dr. Qasimlo bibîranî 

B: boneya 16'mîn salvegera terora şehîd Dr. Qasimlo û hevalên wî ji aliyê rejîma 
terorîstperwer a Komara Îslamî ya îranê ve, li Navenda 3'ê ya Kurdistanê bi pişikdariya 
şandeke payebilind a Partiya Sosyajîst ya Kurdistana Turkiyê, Lêjneya Devera Beranetî 
ya Partiya Demokrat ya Kurdistana îraqê û Kadro û Pêşmergên Partiya me rê û resmeke 
hêja hate lidarxistin. 

Destpêka rê û resmê bi xwendina sirûda neteweyî ya Ey Reqîb û ragehandina deqeyek 
bêdengî bo rêzgirtin ji canê paqij yê şehîdên Kurdistanê dest pê kir. 

Piştî wê peyama navenda 3'ê ya Kurdistanê, ji aliyê birêz Mihemed Salih Qadirî, endamê 
Komîteya Navendî û Berpirsê Navendê ve hate pêşkêş kirin. Di peyama birêz Qadirî de 
îşare bi bûyera Viyenê û bizava rizgarîxwaz ya gelê Kurd û PDK îranê û çend aliyên din 
hatibû kirin. Piştre peyama Partiya Sosyalîst ya Kurdistana Turkiyê ji aliyê rêzdar Kovan 
Amedî ve hate pêşkêş kirin ku tê de li ser girîngiya rola Dr. Qasimlo di tevgera gelê 
Kurdistanê de û... tekez hatibû kirin. 

Piştre peyama Lêjneya Devera Beranetî ya Partiya Demokrat ya Kurdistana îraqê ku ji 
aliyê rêzdar Teyîb Zerar Ebdulrehman ve hatibû nivîsîn, hate pêşkêş kirin û tê de 
bîranîna Dr. Qasimlo wekî rêberê tevgera mafxwaz yê gelê Kurd li Kurdistana îranê û 
kesayetiya dîplomatîk û xebatkar ya wî şehîdê mezin bilind hatibû nirxandin. Herwiha di 
doma vê rê û resmê de Peyamên Yekîtiyên Jinan û Ciwanên Demokrat yên Kurdistana 
îranê hatine xwandin. 

Dawiya rê û resmê bi hilkirina 16 moman bo rêzgirtin ji bîranîna şehîdê nemir Dr. 
Qasimlo û hevalên wî û xwendina sirûdên şoreşvanî, pexşan û nimayiş kirina şanoyê bû 
ku ji aliyê beşdaran ve bi germî hate pêşwazî kirin. 

Deqa Axavtina hevalê hêja û xebatkar Kekê Hesen 
Şerefî, Cîgirê Sekreterê Giştî yê PDK îranê di rê û 
resma 16’mîn salvgera terora Dr. Qasimlo de 



Hevalên xweştevî! 
Xûşk û birayên hêja 


îro 22'ê Pûşpera 1384'ê Rojî hemberî 
13.07.2005'an, 16 sal bi ser bûyera tal û dilnexweş ya 
22'ê Pûşperê, terora kesayejiiyê mezin û navdar yê 
Kurd, rêberê jêhatî yê PDK îranê Dr. Ebdulrehman 
Qasimlo, Kekê Ebdula Qadirî Azer, endamê komîteya 
Navnedî û Nûnerê Partiyê li derveyî welat û birayê me 
yê Kurdê îraqê Dr. Fazil Resûl re derbas dibe. Ji wê 
demê heya niha em hemû salekê di vê rojê de li devra 
hev kom dibin, bona vê çendê ku em xem û kula giran 
ya wê bûyera tal ku li ser dilê me ye, bidin xuya kirin, 
ew bêzarî û nefreta ku me ji terorîzma Komara Îslamî 
heye bidin xuya kirin. Di wan çend salên derbasbûyî 
de jî em hertim di vê boneyê de rêzê ji bîranîna şehîd 
û hevçepereke din yê xwe digirin ku di 24'ê Pûşpera 
sala 1378 (1999)'an de jiyana xwe ji dest da û 
domandina rêya xebat û berxwedaniyê ji bo 
hevçeperên xwe bi cî hêla (Kekê Selam Ezîzî endamê 
Deftera Siyasî yê PDK îranê). Bê gman di boneyeke 
demkurt û zimaneke nekemilî wekî gotina min nahê 
kirin hemû ew xasmaniyên ku wan şehîdên me, wan 
heval û rêberên me ku hebûn bêxim ber çavê xelkê. Ji 
aliyeke din ve jî renge eva jî gelek hewce nebe, çunkî 
ew hemû û nemaze Dr. Qasimlo ew hinde naskirî û 
navdar e ku kes nikare wî hinek ji keseke din pitir 
binasîne û ew kese bi xwe hinde nenas e ku keseke 
din dinase. Lê serbarê vî halî jî nabe îşare bi hin 
taybetmendiyên takekesî û rola berbiçav û bibandor 
ya wî di tevgen Kurd û zindîkirin û xemilandina 
Partiya Demokrat de nekin. Dr. Qasimlo kesayetiyeke 
bi ferheng, zimanzan, însanekî mirovhez, bi wateya 
rastîn demokrat, bi wateya rastîn ya peyvê mirovekî 
siyasî û rêberekî jêhatî bû. Hemû ew taybetmendiyane 
jî ne tenê di karê siyasî û di pêvajoya xebatê de, belkî 
di rabûn û rûniştinên rojane û di rû bi rû bûn tevî 
komikên biçûk û mezin de bi ronî û aşkira pê re xuya 
bûn. Miroveke rastbîn ku tu car hêvî û xeyal di cihê 
rastiyê nedidît. Rastî bi vî awayê ku hebûn, berçav 


digirt, lewra jî qet yan bi kêmî tûşî şaşiyan dibû. 
Miroveke dûrbîn bû, xwediyê ramaneke dûr û dirêj bû, 
ji bo rojên nêzîk û dûr yên neteweya xwe, gelê xwe û 
partiya xwe bi bername bû. Ew hemû zanistî û 
dûplomat bûne, ew li Kurdistanê, li îranê û li derve 
jiyane, şiyan û karînek pê re dabû ku bikaribe rewşan 
baş binirxîne, bûyeran baş şirove û analîz bike û 
pêşdîtinê bike ku renge wê demê heke kesekê 
bibihîstiba yan bi nivîs bidîtiba, wisan bifikirîba ku 
tişteke dûrdest yan heta renge xeyalî be. Lê heke e i 
mêzeyî raporên Kongreyan û civînên Komîteya Navendî 
bikin ku wê demê bi fikra wî yan bi fikr û pênûsa wî 
hatine nivîsandin, em dibînin ku ew pêşdîtinên ku wî 
kiribûn, çiqas hev digirin û bi hev dişibin. Renge me di 
nav civaka Kurdewarî de yan di sta îranê û herêmê 
de, gelek kesayetiyên zanistî, siyasî û civakî hebin ku 
xwediyê hin taybetmendiyên xwe jî bibin, lê ewa ku Dr. 
Qasimlo ji hemû wan kesane û kesayetiyane cuda dike, 
eva ye ku hemû rihet û asûdeyiya xwe, hemû ew 
taybetmendiyên bilind û baş yên xwe, hemû zanista 
xwe, di xizmeta rizgariya netewe û gelê xwe de û ji bo 
bidestveanîna a adî û demokrasiyê di welatê xwe de 
kiribû. Xwe ji xweşiyan dûr xistibû, dijwarî hilbijartibû, 
dest ji zaf îmkanatên jiyanê ku ji bo wî bidestxistina 
wan hêsan bû yan bidestxistibûn, berda. Li çiya, li bajar 
jiya, di hemûyar de tevî azadîxwazan û xebatkarên 
Partiya )emokrat û tevî Pêşmerên vê partiyê jiyan kir. 
Renge kêm kesayetiyên mezin yên din amade bibin wê 
xizmetê bike, ew hinde xizmetê bike û roleke hinde 
xuya û bibandor jî di pêvajoya tevgera Kurd de hebe. 
Heke ez nebêjim Dr. Qasimlo Partiya me ji halê mirinê 
sax û zindî kir, bi aşkira em dikaribin bibêjin ku Partî 
vejand, wêrane û xirabûyiyek wergirt û koşkek li ser 
ava kir. Partiya Demokrat ji bê ser û beriy rizgar kir, ne 
tenê her vejand, belkî xemiland. Bi hinek taybetmendî, 
qanûn û pirensîpên dinyapesend û hinek qanûn û pîvan 
Partiya Dmokrat wisan xiste ber çavê raya giştî ku di 
nava Partiyên Kurdî da û hetanî di nava Partiyên Îranî û 
derve da bibe Partiyeke nimûne. Wî rêberiya giştî û 
bikom di nava PDK îranê de cîgir kir. Ceribîna şoreşên 
borî, pêvajoya bûyerên dîroka Kurdan bo wî xuya kiribû 
ku heke şoreşek, tevgerek û, hereketeke azadîxwazane 
tenê bi hebûna kesekê ve bihê girêdan, ew kese her 
çiqas zana, bilîmet û jêhatî jî be, rojekê bi nemana wî 
kesî dê ber bi nemanê biçe. Lewra Dr. Qasimlo li ser vê 
baweriyê bû ku divêt rêberiya tevgerekê rêberiyeke 
giştî be. Bi ji nav çûna kesekê ji nav naçe. Bi ji meydan 
derketina ksekê lawaz û jar nabe û di hemû rewşekê de 
dê li ser pêyê xwe bisekinîne, li ser daxwaziyên xwe dê 
tekezê bike û pirensûpên xwe jî dê biparêze. Wî ji bo 
parastina serxwebûna siyasî û biryardana PDK îranê 
hemû hewla xwe da û ew esla di partiyê de cî kir ku 
Partiya Demokrat divêt hazir bibe gelek nirx û buhayan 
bide, lê çi demekê nabe libek ji serxwebûna xwe ya 
siyasî ji dest bide. Ew li ser vê baweriyê bû ku heke di 
navbera hevaletiyeke gelek bihêz û dost de û di 
navbera parastina wê serxwebûna siyasî ya -► 

partiyê de qirar be Partiya 
Demokrat û Dr. Qasimlo yekê 
hilbijêrin, bê lêre û wêde divêt 
parastina serxwebûna siyasî ya 
Partiyê hilbijêrin. 

Di vê derheqê de jî PDK îranê 
nirxên zaf dane, lê ewa ku Dr. 
Qasimlo anî û cîgir kir û parast, divêt 
em bo hertim biparêzin, ji ber ku 
mana Partiya me, mana tevgera me 
bi wê eslê ve girêdayî ye. 

Hewildan ji bo navneteweyî kirina 
doza Kurd, pirseke girin bû ku Dr. 
Qasimlo bawerî pê hebû. Ew bawer 
bû ku nahê kirin û nabe doza Kurd di 
çarçoveyeke teng û bertesk de wekî 
dozeke hundirê welatekê bihê dîtin û 
xelkê din ji wê bêdeng be û bi çavê 
dozeke hundirê welatekê bihê mêze 
kirin. Pêkhatina yekemîn Konferansa 
Navneteweyî ya Kurd li Parîsê ku bi 
hewl û xebata wî pêk hat û - 
mixabin nekarî tê de beşdar bibe û 
mixabin demekê berî pêkhatina wê 
Konferansê şehîd bû - lê Konferans 
berhema fikra wî bû, encama wê jî 
her ji bo hewil û tekoşîna wî zivirî. 

Baweriyeke kûr bi hevqederiya 
neteweya Kurd hebû. Di vê derheqê 
de jîji bo bihêzkirin û xurtkirina seh 
û ruha neteweyî dixebitî. Ew li ser vê 
baweriyê bû û niha jî em wekî 
Partiya Demokrat li ser vê baweriyê 
ne ku Kurd neteweyek e, Kurdistan 
axek e ku hatiye parve kirin û xelkê 
wê jî ji hev dûr ketiye. Eger rojekê 
ew netewe bixwaze, xortên wê 
netewê bixwazin bibin xwediyê 
dewleteke xweyî, eva mafê bê lêre û 
wêde yê wan e, heke ji dîtingeha 
neyar û dijberan ve cudahîxwazî 
bihê hesibandin, ji dîtingeh û bi çavê 
Kurdan hevgirtin û yekbûn e. Lê 
serbarê vî halî jî her wekî di basa 
rastdîtinê de min îşare pê kir, di 
siyasetê de li ser bingeha rastiyan 
kar dikir û li gorî rastiyan û rewşan 
siyaset, rê û rêbaza diyarî dikir. 
Baweriyeke kûr bi alîkariya hêzên 
kurdistanî di parçeyên din yên 
Kurdistanê hebû. Her li gor wê 
hevqe ieri\ ' ku bawerî pê hebû. Lê 
zanî jî ku xebata Kurd di her 
parçeyekê de hewcehî bi pişta 
qac akê heye, ku hilkevta Kurdistanê 
wisan lê kiriye û niha jî wisan hil 
digire ku pişta qada her parçeyekê 
welatek be, dewletek bibe ku bi xwe 
jî tevî pirsa Kurd di vî parçeyê de rû 
bi rû be. Lewra ew bawer bû tevî wê 
çendê ku meşrû e ku hêzeke Kurdî 


yan xebata Kurd li parçeyekê 
pişta qadê hebe, nabe tevî wî 
welatî ku bi xwe jî pirsgirêka 
Kurd heye û bi xwe pê re rû bi rû 
ye, ew hinde biçe pêşê ku 
vegeryan ji bo wî nebe. Nabe 
Kurd ku wekî pişta qadê ji her 
parçeyeke din yê Kurdistanê 
mifahê distîne, karekê bike tevî 
hikûmeta desthilatdar bi ser wî 
parçeyîji Kurdistanê ku bi ziyan 
û tevgera gelê Kurd di wî parê de 
xilas bibe. Ev bîr û ramane wî 
çaxî daket û di partiyê de cîgir bû 
û niha jî partî peyrewiyê jê diket. 

Dr. Qasimlo ku bi xwe mirovekî 
xwedî çand û ferheng û modern 
bû, tev hevala wî jî eva bû ku di 
partiyê de wêjeyekê cîgir bike ku 
nûjen û modern be. Partiya 
Demokrat bi zimanekê biaxive ku 
zimanê belge û têgihîjandinê be, 
tûrebûn û berçavtengî pêre xuya 
nebe. Gotineke sivik û dijûndan 
bo çi aliyekê lê nekeve û eva 
edebiyatek e û zimanek e ku nih 
jî partiya me pêre dipeiyve û 
dezgehên me yên ragihandinê bi 
tevahî di karê xwe de berç iv 
digirin. 

Dr. Qasimlo ew kesayetiye bû û 
ew xizmetane bi tevgera Kurd û 
Partiya Demokrat kir. Lê tenê 
milkê Partiya Pemokrat û gelê 
Kurd li Kurdistana îranê nebû, ew 
azadîxwaz û mirovhezek bû ku di 
asta herêmî û cîhanî de naskirî û 
navdar bû. Di karê siyasî û 
dîplomasiyê de ew hinde pispor û 
jêhatî bû ku di her kom û 
civînekê de te bidîtiba û di 
xizmeta wî de bibûya, te didît 
çend ser li ser serê hemûyan e û 
zimanê wî yê têgihîjandin û bi 
belge çend bihêz e ku bi rihetî û 
hêsanî dikare nifûzê bike ser 
kesên hember. 

Ji destçûyîna kesayetiyeke 
wisan û rêbereke bi wî 
taybetmendane ve û rola bi vî 
awayî ya wî ku di Partiya 
Demokrat de hebûye, mezinahî û 
serfiraziyek e ku di asta 
navneteweyî de ji bo Kurd û di 
asta îran û cîhanê de ji bo 
azadîxwazan hebûye, bê guman 
Dr. Qasimlo dike milkê hemû 
aliyekê û xema ji destçûna wî jî 
dikeve ser milê tev aliyekê. 


Ewa ku Dr. Qasimlo afirand, ewa 
ku Dr. Qasimlo di PDK îranê de bicî 
kir, cîgir kir, egera ev pirensîpên ku 
di partiya me de misoger bûn, 
neban, piştî Dr. Qasimlo Partiya 
Demokrat ev Partiya Demokrat 
nedibû. Lê pirensîp û 
taybetmendiyên Dr. Qasimlo li cem 
fidakariya şagirdên Dr. Qasimlo, 
piştî Dr. Qasimlo ev partiye her wek' 
Partiya Dr. Qasimlo wek partiyekê 
ku siya Qasimlo herdem li ser serî 
ye û di bin siya bîr û raman, siya 
û rênîşanên wî de rêbaza wî 
dişopînin. 

Ev çenda ku civîna me ya vê carê 
piştî 16 salan terora Dr. Qasimlo ji 
civînên salên borî cuda dike, eva ye 
ku me wê demê dît ku dewleta 
Otrîşê tevî vê çendê ku destûr û 
fermanderên teroran xuya bûn, 
birêveberiya terorê xuya bû, cihê wê 
diyar bû, heta gunehbar, aliyê kêm 
2 ji wan ketine destê Polîs, mixabin 
dewleta Otrîşê, ne tenê bi vî awayê 
hewce li şûn dosyeyê neçû, belkî 
heta navbera terorkar û terorkirî de, 
di navbera Komara Îslamî û Partiya 
Demokrat û gelê Kurd de qet wekî 
dadwer kar nekir. Belkî wekî dozger 
dilivî, hemû buhayên demokratîk ku 
rengê vê hindê dida bawerî pê hebû 
û bawerî pê heye, bin pê kir. Xwîna 
rêberê Kurd kire fidayê qazanc û 
berjewendiyên xwe. Xala ku min got 
vê carê ferq heye, eva ye ku li 
derdora 16 saliya terora Dr. Qasimlo 
de û piştî hilbijartina Mehmûd 
Ehmedînejad di gera nehem ya 
hilbijartina Serok Komariyê de, wekî 
Serok Komarê pêşîn yê îranê, 
derket ku ew Serok Komare jî wekî 
Serok Komarê wî çaxî ku yek ji 
fermanderên terorê bû, ew jî 
bernamerêj û gelaledarêjê terora Dr. 
Qasimlo bû. Ji bo me tiştek rohn û 
eyan e, ku Komara Îslamî dijminê 
Kurd û bikujê Dr. Qasimlo û Dr. 

Sadiq Şerefkendî û hevalên me yên 
din e, lê dengvedana vê pirsê careke 
din doza dosya terora Dr. Qasimlo 
ku Otrîşê bi neheqî wî çaxî renge bi 
du sedeman xiste pişt guhê xwe û 
bixe ber çavê raya giştî ya Otrîşê ku 
wî çaxî û renge niha jî têkiliyeke 
berfireh ya aborî û bazirganiyê, 
berçavgirtina gelek siyasetan li 
hember Komara Îslamî hebû. Ji bilî 
vê çendê ku nekarî çav ji 
berjewendiyên xwe yên aborî 
bimiqîne, xaleke lawaz jî di ber 
destê Komara Îslamî de bû, wî çaxî 

ku şerê îranê û îraqê hebû, Otrîşê li gorî qanûnê 
nedikarî çekan bi çi yek ji aliyên şer bifiroşe, bi 
her du aliyên şer firotibû. Bi Ordinê re firotibû, 
îraqê pareyê vê dabû, bi Lîbiyayê re dabû, îranê 
parê wê dabû. Heke wê demê Komara Îslamî eva 
li ser Otrîşê aşkira bikiriba, renge kar gihîştiba 
cihekê ku dewleta wê demê ya Otrîşê neçar maba 
dest ji kar berda, him ev xala lawaz ku ew jî her ji 
qanûn şikandinê û karê nebaş çavkanî digirt û him 
jî helwesta ne jêhatî ya Otrîşê bû sedema wê 
çendê ku ew dosye ji wê demê were heta niha jî 
tevî de be, bi awayekî daxistî bimîne, hemû hewl 
û xebata PDK îranê û malbatên şehîdan û goriyên 
bûyera 22'ê Pûşperê bê encam ma. Niha doz ji wê 
derbas bûye, em hêvîdarin raya giştî û dewletên 
bihêz zext û givaşê bêxin ser dewleta Otrîşê ku rê 
ji bo lêkolînkirin ji dosya terora Dr. Qasimlo û 
hevalên wî vekirî bihête kirin û careke din jî 
şermezariyeke din wekî mehkûmbûna Mîkonosê ji 
bo Komara îslam bi dû re be. 

Hevalên rêzdar: 

Di wan boneyane de em tenê ji bona vê çendê 
ku rêz ji kom nabin bîranîna Dr. Qasimlo bigirin 
yan xema ji dest dayîna wî nû bikin, çunkî Dr. 
Qasimlo her dem di bîra me de ye û tevî me ye, di 
jiyanê de, di xebat û tekoşîna siyasî de, eva nine 
ku her rojekê ku em diaxivin, dinivîsînin, ku 
dibêjin û lêre û wir amade dibin, lênihêrînekê ji 
raman û nêrînên wî didin. Ku wisan e Dr. Qasimlo 
hertim di bîra me de ye û hewce bi bîranînê nine, 
yanî nahê ji bîr kirin, heta bihê bi bîr xistin, xem û 
kula wî jî ew hinde giran û nexwş e ku qet li ser 
dilê me sivik nabe heta em nû bikin, ku wisan e^ 
meremeke din ji wan civînane eva ye ku careke 
din di wê boneyê de wefadariya xwe bi Dr. 
Qasimloyê nemir, Sekreterê Giştî yê Partiya me, 
bi wî kesayetiyê hêja û jêhatî ku di asta 
navneteweyî, herêmî, îranê û Kurdistanê de nav û 
deng derxistibû, dubare bikin. 

Em divêt li ser wan isûl û pirinsîpan pê biçeqînin 
yên ku ji me re diyarî kirine, raspardeyên wî li ber 
çavê me bin ku her dem wekî çira ber pêyê me 
ronahî dike û ewa ku em li kuderê de biçin, ji çi 
biselimînin, ber bi ku biçin. Di vê civînê de em wê 
sozê dubare dikin ku Dr. Qasimlo herdem ji bo me 
xalek e ku em çavê xwe jê derbas dikin. Herdem 
hêz, pişt û penah e ku di pêvajoya domandina 
rêya rizgariya me de û ji wê jî pitir em hêvîdarin 
bi hewl û xebata zaf ya me bi hevgirtin û xwe 
gorîkirina me ya pitir hêviyên Dr. Qasimlo jî bi cî 
bînin û wisan bikin ku riha Dr. Qasimlo şad be, ji 
me razî be wekî hemû şehîdên din. 

Silavan dişînim ji bo riha pak û canê paqij yê Dr. 
Ebdulrehman Qasimlo rêberê jêhatî yê Kurd, 
siyasetvanê navdar û bi nav û deng, Sekreterê 
Giştî yê Partiya Demokrat ya Kurdistana îranê 

Silav ji canê paqij yê şehîd Ebdula Qadirî Azer û 
Dr. Fazil Resûl 

Silav ji canê paqij yê kekê Selamê Ezîzî û hemû 
şehîdên rêya azadiyê 

Hûn jî her şad, silamet û serkevtî bin. 



Rêzgirtin ji i6’mîn salvegera 
Şehîdkirina Dr. Qasimlo û 
hevalên wî li baiarên 

• A yy 

Kurdistana Irane 

Bi hinceta roja 22'ê Pûşperê, 16'mîn salvegera terora 
Şehîd Dr. Qasimlo û hevalên wî bi destê rejîma terorîst ya 
Komara Îslamî, endam û alîgirên xebatkar yên PDK îranê li 
piraniya bajarên Kurdistanê de xebatên rêzgirtin û bibîranîr 
birêve birin. 

Li Urmiyê bi taybet li devera Mirgewer û li piraniya Gi 
û herêman, di xebateke piropagendeyî de Fîlmc 
jiyannameya Şehîd Dr. Qasimlo, tirakt û dirûşmên 
şoreşgerane yên siyasî bi dijî rejîmê hatine belav kirin. 

Li bajarê Sine di xebateke berbiçav û balkêş ya 
piropagendeyî de jiyanname û wêneyên şehîdê nemir Dr. 
Qasimlo û Arma PDK îranê û dirûşmên şoreşvanî û siyasî 
hatin avêtin. 

Li Mehabadê xelkê gişt bazar û dikanên wî bajarî girêdan 
û herweha zêdetir ji 2 hezar kes ji ciwanên xebatkar yên 
Mehabadê agireke mezin hilkirin û dest bi gotina dirûşmên 
hizbî kirin. 

Li Rebetê iî demjimêr 9:30 ya Şevê bo rêzgirtin ji canê 
paqij yê şehîdên Viyenê li Girê Serçawê 3 agirên mezin 
hatin hilkirin. 

Li Serdeştê de jî di xebateke berfireh ya piropagendeyî de 
wêneye Şehîd Dr. Qasimlo û daxuyaniya Kongireya 
Neteweyên îrana Federal hatin belav kirin û der û dîwar bi 
dirûşmên Hizbî hatin nexşandin. 

Herwiha li Merîwanê, Bokanê, Kirmaşanê, Seqiz, Makû, 
Bane, Hevşar, Şino, Pîranşar, Nexede û gelek bajarên din 
yên Kurdistanê de jî wêneyên Şehîd dr. Qasimlo, tirakt û 
arma PDK îranê hatin belav kirin û der û dîwar bi nivîsîna 
dirûşmên hizbî hatine xemilandin. 


Hunermendê mezin yê 
muzîka Kurdî, Mucteba 
Mîrzade koça dawî kir 


Roja sêşemî 19.07.2005'an, 
hunermendê mezin yê muzîka Kurdî 
Mucteba Mîrzade bi sedema nexweşiya 
dil di temenê 62 saliyê de çû ber 
dilovaniya xwe. Hunermend Mîrzade sala 
1324'ê Rojî (1936)'an li bajarê 
Kirmaşanê ji dayîk bû. 

Mîrzade dibêje ku bedewtirîn dema 
kar û xebata xwe ya muzîk çêkirin û 
hunerî li Kirmanşanê bûye ku li wir tevî 
Hesen Zîrek û piştre jî Mezher Xaliqî 
alîkarî kiriye. 

Riha wî hunermendê mezin yê muzîk û 
hunera Kurdî şad be. 

Demokrasî, buha 
û piratîka wê 


Wekheviya ramyarî û edalet di 
piroseyên demokratîk de 

Destpêkeke kurt 

Di vê beşê da mêtodên demokratîk 
yên pêwendîdar bi edalet û 
dadperweriyê dê bê gengeşe kirin. 
Mijarek ku me di beşên berê de basa 
wê nekiriye. Adilbûna hilbijartinan bo 
nimûne dikaribe bi wê wateyê bê, ku 
mafê dengdanê li tu kesê nehê 
standin û hemû kêmaniyên nav civakê 
bikaribin bi awayekî yeksan beşdariyê 
di hilbijartinan de bikin yan jî şêwra 
çawedêrî li ser hilbijartinan alîgiriyê li 
tu berbijar yan partiyên beşdar li 
rikeberiya hilbijartinê neke û dengê 
welatiyan bi awayekî yeksan bê 
berçav girtin û hesab bo hemûyan 
wekî hev bête kirin. Bi vî awayî 
encama hilbijartinan jî dê ji aliyê 
hemû beşdarên hilbijartinê bê qebûl 
kirin. 

Wekhevî û edaleta biryarên siyasî 
dikaribe herwisa bi awayekî normatîv 
û ji rêyên yasayan bê misogerkirin, bi 
awayekê ku her takeke civakê bi 
yeksanî bê berçav kirin. 

Di demokrasiyên Rojava da nemaze 
di welatên Skandînavî de ramana 
yeksaniya siyasî gelek giring û berçav 
e. Lê ewa tê çi wateyekê? Pirsyarek 
ku ji bo me endamên neteweya Kurd 
tê pêş ewa ye ku erê gelo merca 
yeksaniya siyasî di gel mafê 
dengdanê, biryara li ser bingeha 
piraniyê ye yan jî tiştek din? Bo 
bersîvdan bi wê pirsê em dê nêrîn û 
teoriyên çend demokrasîzanan pêşkeşî 
xwendevanan bikin. 

Wekheviya siyasî ji d ingeha 
desthillata piranî 

Li sala 1952'an civaknasê Amerîkî 
"Kennetch May" hizra desthilata piranî 
di mêzegeha s ilbijardeya civakî xiste 
ber lêkolînê. Li gor wî hizra desthilata 
piranî hetanî astekê dadperwerane tê 
berçav kirin. "May" çend rê û mêtodan 
ji bo dadperwerane bûna biryardanê li 
ser bingeha piraniya deng pêşniyar 
dike. Li gor wî biryara li ser bingeha 
dengê piranî tenê rêya hilbijartina 
civakî ye ku mercên jêrîn pir dike: 

(1) Nepenîtî (deng dana bi nihênî) 

(2) bêalîtî 

(3) nûnerayetiya pozetîv 

(4) rêya çareseriyê 



(Beşa 13) 


Kurmanc Hakkî 
kurmanchakki@yahoo.com 

Armanc ji 
nûnerayetiya 
pozetîv (xala 
3) ewa ye ku 
bo nimûne 
ger 

prefirênsa 
(hilbijardeya 
) dengder x 
baş be û bê 
hilbijartin, 
pileya civakî 
ya dengder x 

jî dê ber bi pozetîv biçe. Merem ji 
nepenî bûna (xala 1) deng ewa ye 
ku dengê her kesekê bêy berçav 
girtina zayend, kesayetî û pileya 
civakî û aborî ya welatiyan dengê 
wana bi awayekî wekhev tê berçav 
kirin û hesab kirin. 

Li gor "May" merca nepenî bûna 
deng ewa ye ku prefirênsa 
takekesan wekî hev bê berçav kirin. 
Her yek ji wan wekî hev kar bikete 
ser encama dengan. Dengên nepenî 
merca wekheviya siyasî hatiye 
zanîn. Li gor merca nepeniya "May" 
pirêfêrensa (hilbijardeya) her 
kesekê diviya bi awayekî wekhev 
bê berçav kirin, bi awayekê ku 
encama hemûyan bi yeksanî bê bi 
dest xistin. 

Bêalîtî bi vî awayî tê ku çawa 
mêtoda hilbijartinê altirnatîvan 
berçav dike. Merca bêalîtiyê ewa ye 
ku sîstem tu altirnatîvan li ser xelkê 
ferz nekt yan jî propagendê bo 
neket. Li gor wê dîtinê eger bêt û 
prefirênsa dengderan bi awayekî 
şaş bihê guherîn dê encama 
dengan jî bi awayekî şaş bihên 
guhartin. Her çend Komara Îslamî 
ya îranê bi tu awayekê demokratîk 
nine, lê ji bo şîrovekirina basa xwe 
em dê wilo dabinên ku hilbijartinên 
Serok Komariya îranê demokratîk 
in. Her wek di mînaka hilbijartinên 
gera 9'an ya Serok Komariya îranê 
de hat xuyanî kirin bi alîgiriya dam 
û dezgahên ragihandinê û 
navendên desthilata îranê kesek 
nenas bi navê Mehmûd 
Ehmedînejad bû Serok Komarê 


Komara Islamî. Dam û dezgahên 
desthilata îranê li hember Refsencanî 
û Ehmedînejad de bi awayekê kar 
kirin ku gelekan li hilbijardeyê xwe 
wate Refsencanî dest kêşan û 
encama wê beravajî bûna pêşbîniyên 
gelek siyasetvan û karnasên siyasî 
bû. 


Gelo çawa nepenîtî û bêalîtî dê di 
hilbijartinên kollektîv de bê cî bi cî 
kirin? Em bi asanî dikaribin çen 
mînakan di vî warî de bînin berçav ku 
hertim nepenîtî û bêalîtî nayê 
parastin. Çunkî li gor dîtina "May" 
bêalîtî û nepenîtî di mercekê de dê 
bê parastin ku altirnatîvên hilbijartinê 
ne zêdeyî du duyan bin. Hinek 
teorîzanên demokrasiyê li ser vê 
baweriyê ne ku nepenîtî di dengan da 
tu watayekê nade. Li gor dîtina wana 
diviya pileya xwendin, cihê civakî û 
aborî ya dengderan bê berçav kirin û 
bi vî awayî dengan li gor dengderan 
qursayî û nirxa xwe jî hebe. 


Ji bilî qursayiya civakî ya dengan ku 
cihê bz s û hêviya me jî nine, 
dabeşkirina welat yan nawçeyekê di 
ser çend herêm an navendên 
dengdanê merca nepenîtiya 
hilbijartinan ji nav dibe. Bo nimûne di 
helbijartinên Serok Komariya 
Dewletên Yekbûyî yên Amerîkayê de 
ew merce cî nagire. Ji ber ku di 
hilbijartinên Amerîka da giring eva 
nine kê zor aniye, giring ewa ye ku 
piraniya dengan li kîjan Eyaletê bi 
berbijarê Serok Komariyê hatiye dan. 

Di hilbijartinên Parlemanî de merca 
hatin hilbijartin piraniya reha 1 nine, 
belkî piraniya goreyî ye (Status 
quotaj 1 . Yanî li gor wê yekê ku aliyê 
kêm yê dengan bo hatin hilbijartinê ji 
bo Parlemanê çiye ew kesên ku wê 
zêde tînin yan li gor zêdeyiya dengan 
tên hilbijartin. Li hinek sîsteman jî li 
gor dabeşbûna alîgiriya partiyên 
siyasî yên hatî hilbijartin tên xuyanî 
kirin. Dadperwerane bûna şêwazên 
hilbijartinê tenê para wê naket ku 
darêjerên siyasî edaleta civakî berçav 
bigrin. Merca yeksaniya siyasî diviya 
xwe li gelek ciyên pêwendîdar bi 
biryara gel nîşan bide: Bo nimûne li 
hilbijartina agêndaya siyasî û heta 
pêkanîna hizra siyasî jî diviya bê 
xuya kirin. 

Doma wê bo hejmarek dîn. 

^jfrJLbuo ^>a^I 1 

(JNajuUU . 1 

SIYASÎ 


Destê xwe yê qerêj ji ser gelê me 
li Rojhilatê Kurdistanê rakin 


Cankurd 



Wekî sîstema Şahê îranê bûye 
qurbana hovbaziyên xwe yê mezin 
û gelên îranê ew sîstem bi darê 
zorê roxandine, diyar e ev sîstema 
terorî jî, ya ku kurkekî derewîn li 
ser navê îslamê li xwe kiriye û ji zû 
ve rastîniya wî bo hemû cîhanê 
diyar e, dikeve wan şaşiyên Şah M. 
Riza, û wilo temenê xwe kintir dike 
û roxandina xwe bi xwe nêzîktir 
dike. 

Şahê îranê ket şaşiyek mezin, 
dema hêzên xwe dijî serhildana 
gelên îranê derxistin kolan û 
xiyabanan, wan hêz li hember 
fedekarî û biryara gel jar bûn û 
nema dikarîn sîstema wî biparizin. 

Di dûrokê da jî her wilo bûye nava 
desthilatdar û gel dijî hev dibin, 
hêza leşkerî dest bi bedkariyên 
xwînî dike, lê paş demekê dibîne, 
ku ji berjewendiyên wê hêzê ye, 
xwe bide aliyê gel û dev ji 
desthilatdar berde. 

Lê belê wilo dibe, gava teviya gel 
li hember desthilatdar bi hev re 
rabe, hema gava parek seriyê xwe 
hiide û parên dî jî destgirêdayî û 
wek temaşvan di mala xwe da 
rûnin, hîngê rewş wêran dibe û 
hêza leşkerî û hêminî bi 
desthilatdariyê re dimîne û 


hovbaziya wê bi cih tîne, wek 
acetek xwînrijandinê kar dike. Ew 
parê gel, ku serê xwe hildaye, di 
xwîna xwe da digevize û ew 
serhildan tê vemirandin. 

Em di dûroka nûjen da jî vê yekê 
dibînin. Çawa Kemalîstan hemî 
serhildanên gelê me li bakurê niştê 
me yek û yek bi darê zorê, bi 
xwînrêtinê û bi qirkirin û 
wêrankirinê pelixandin û 
vemirandin. Bo çi? Ji ber ku parek 
ji gel radibû ser pêyan û para 
mezin jî di mala xwe da bêliv 
daniştibû, wekî ev kêşe hîç ne ya 
wan e. 

Li Sûriyê jî sîstema Esed di sala 
1980'an da serhildana bajarên 
Hema û Helebê bi xwînrijandinek 
mezin şikandin û di sala 2004'an 
da serhildana gelê Kurd tepisand, 
ji ber ku dîsa parek ji gelê Sûrî tev 
li serhildanê bû ne teviya gel. 

îro li Rojhilatê Kurdistanê, ji ber 
îşkencekirinê, wêrankirinê û 
darvekirina mirovan bi şêweyekî 
hovane, ji ber nasnekirina 
nasnameya neteweyî ya gelê me, 
ji ber talankirina xêr û bêrên 
Kurdistanê û ji ber binpêkirina 
mafên mirov, êdî gelê me yê 
qehreman nema vê yekê 
dipejirîne. 

Ev serhildan terzek ji terzên bi 
cihanîna mafê çarenivîsê ye, ew 
mafê di peymanên navneteweyî da 
hatiye parastin û dewleta îranê jî 
îmze û şeqleya xwe li binî daye. 

Rewşa cîhanê hatiye guhartin. Di 
dema Şah da du xendek stratêj li 
hember hev hebûn, ya Sosyalîst û 
ya Kapîtalîst. îro ne wilo ye. Di 
dema Şah da biryarek neteweyî ya 
bo ketina hundir welatekî bi egera 
parastina mafên mirovan tune bû. 
Paş ku Sedam Husên di sala 
1991'an da hêrişa xwe ya xwînî 
aniye ser gelê me li Başûrê 
Kurdistanê, Neteweyên Yekbûyî di 
encumana xwe ya hêminiyê da 
biryarek bo rawestandina wê 
hovîtiyê di nav sînorên fermî yên 
dewleta îraqê da stand û bi 
teherekî leşkerî ew biryar bi cih 


anî. Ev biryar çavên desthilatdarên 
îranê jî ditirsîne, lê gelek pêwîste, 
ku bangeşîniya " mediya" Kurdî 
hovîtiya vê sîstema terorê baş bide 
ber çavên cîhanê. Mixabin! Di vir dc 
karê Kurdan wek her car qels 
bangeşîniya Kurdî ketiye bin basi 
partîniyê. 

Hêzên ramyarî yên neteweya Kurd, 
wekî çawa piştvaniya serhildana 
başûrê Kurdistanê di sala 1991- 
1992'an de kirine, ji sala 1984'an 
da bi histobariya xwe ya neteweyî 
bo bakur rabûne û gelek şehîd di 
rêya azadiyê da dane û sala 2004'an 
li serhilda. gelê me li Rojavayê 
Kurdistanê u ~ketine, dê bêguman di 
ber gelê xwe da li Rojhilatê 
Kurdistar ê jî bi erkên xwe yên 
biratiyê û hevmaliyê rabe. Ne di 

''Hivê da û ne jî di tengiyê da, çi 
hêz li cîhanê nikare vê neteweyê paş 
dayîna evqas şehîd û paş evqas 
hişyarîji hev cuda bike. 

Desthilatdariya terorî li îranê destê 
xwe yê zorê daye ser gelê me, her û 
her bizavê dike, ku bihna serhildanê 
di sîngê gelê Kurd da bifetisîne, lê 
ew nema dikare, ji ber ku rewşa 
cîhanê bi tevayî hatiye guhartin û 
neteweya Kurd jî di van bîst salên 
dawîn da pir gavên mezin di 
hişyariyê da avêtine. Paş wan gavên 
berçav ên li Başûrê Kurdistanê, êdî 
kêşeya Kurdî di cîhanê da deng 
vedaye. Kurd bihêz bûne, bêtir 
hatine naskirin, ku ewan bo azadiyê 
û demokratiyê dixebitin û derewên 
neyarên wan berbad bûne, yek û 
yek çarîkên wan ên qerêj hatine 
çirandin. 

Raste ku gelên îranê yên dî niho li 
gelê me destgirêdayî û bêliv û bêşiv 
temaşa dikin, lê ewê binzor bibin, ku 
ciyê xwe diyar bikin, ka ewan li gel 
serhildana azadiyê ne an li dij in. 

Histobariya hêzên neteweyî û 
demokrat ên Kurd jî eve, ku wan 
gelan û hemû gelên cîhanê û 
azadîxwaz û aştîhezan bi ser xwe ve 
û bi ser serhildana gelê xwe ve 
bikişînin. Hingê dê desthilatdariya 
terorî ya îranê binzor bibe, ku destê 
xwe yê bi xwîn ji ser gelê me rake. 

SIYASÎ 


18’ê Pûşperê û Bizava 
Xwandekarî li îranê 


Dara Natîq 


Bizava Xwandekarî wekî hêzekî 
ektîv û çeleng her tim di tevgera 
azadîxwazane a gelên îranê de û 
di pêxema avakirina hikûmetekî 
demokratîk û gelî de, rolekî 
berbiçav û bibandor lîstiye. 

Avabûna zanîngehan li îranê û 
jêhelçûna hejmara xwandekaran di 
welêt de û herwiha ew rewş û 
zirûfa nîve azad a ku di çaxê 
desthilatdariya Riza Şah de pêk 
hatbû, bûne sebebê geşekirina 
Bizava Xwandekarî di îranê de. Lê 
mixabin piştî vê çendê ku 
Mihemed Riza Şah hate ser kursiya 
desthilatê, tev ev azadî û 
derfetane jî hatne asteng û qedexe 
kirin û ev bizave bi girtin, tepeserî 
û hepsî kirinê re berengar bûn û 
rayedarên vê demê yên hikûmeta 
navendî bi awayekî hovane roja 
16'ê Sermaweza 1332'ê Rojî îriş 
kirine ser xwandekarên zanîngehê 
ku ji wir pêde ev roje wekî Roja 
Xwandekaran hate bi nav kirin. 
Serbarê ew hemû zext, givaş û 
tepeseriyên ku ji aliyê hikûmeta 
navendî ve berengarî vê bizavê 
dihate kirin, lê ne tenê ev girkane 
nehate temirandin, ji ber ku roj bo 
rojê ektîvtir bû û di her qonaxek ji 
xebata azadîxwazane ya xelkê 
îranê de bi taybetî xebat bi dijî 
dîktatoriyê û serhildana gelên 
îranê bi dijî rejîma Paşatiyê di sala 
1357 (1979) 'an de rola xwe ya 
jêhat û bi bandor leystiye. 


bû ev rejîme her ji yekem roja 
desthilata xwe ve hetanîîro, bi 
penah birin bo komek pîlanên dijî 
gelî wek: koditaya çandî, avakirina 
saziyên destçêkirî û danana komek 
fîlterên îdolojîkî yên cur be cur, bi 
merema pêkhateyeke paradoksîkal 
bi navê Xwandekarên Misilman yên 
pêrewê rêya îmam, hewl daye û 
dixebite ku vê bizava pêkhatşikên û 
radîkal ya xwandekarî ji sîkla 
guhartinên girîng yên çarenvîssaz 
veresîne. 





Piştî hilweşandina rejîma 
Paşatiyê û bi talan birina 
destkevtên şoreşê ji aliyê komek 
Melayên kevneperest ve ku bû 
sebebê avabûna sîstemekî 
kevneperest û totalîtêr, Bizava 
Xwandekarî jî tevî rewş û zirûfkî 
taybeti erengar bû. 

Rcyedarên Komara Îslamî, her di 
destpêka desthilata reş ya xwe de 
gihîştne vê baweriyê ku dirûşm û 
girîngiya bizava resen û radîkal ya 
xwandekaran, antî têza sîstema 
kevneperest û azadîkuj ya vê 
rejîma serberedayî ye. Ku wisan 


Hei lewra xwandekarên welatê 
me bi berçav girtina van rastiyên 
jorîn û bi merema derxistina rûçikê 
nedemokratîk yê sinaryoya 
destçêkirî a Rêformxwazên 
Hikûmetê û fend û fêlên pirxapêner 
yên wan, şeva pêncşemiyê 17'ê 
Pûşperê sala 1378îê Rojî meşekî 
nerazîbûnê derheq bi guhartina 
yasaya çapemeniyê û daxistina 
Rojnameya Selam birêve birin. Her 
li dîv vê meşê roja 18'ê Pûşperê 
hêzên dijî gelî ên rejîmê bi terzekî 
hovane îrîş birne ser Zanîngehê û 
bêrehmane ketne canê 
xwandekarên kur û keç, hejmarek 
zaf ji wan birîndar û rapêçî zîndanê 
kirin û çend xwandekar jî hatne 
şehîd kirin. 

Bûyera 18'ê Pûşperê ne tenê bû 
sebebê tûreyî û vêzariya 
xwandekarên zanîngehên seranserî 


welat, ji ber ku kerb û nifreta tev 
qat û texên îranê bi xwe ve girt. Bi 
dîv vê kiryara tepeserkarane a 
rejîmê de bû ku pişkek zaf ji 
xwandekaran ji xwandin û jiyana 
xwandekariyê hatne bêpar kirin û 
rapêçî girtîgehê hatne kirin. Herwiha 
rêveber û sûçdarên vê kiryara 
nemirovane jî ji aliyê celadên rejîmê 
ve hatne xelat kirin. 

Ev riftara nemirovane û dijî gelî a 
rejîmê li hember xwandekaran û 
bizava xwandekarî bû sebebê vê 
çendê ku perde li ser rûçikê baskê 
naskirî bi Guhartinxwaz di nava 
desthilatê de, ku dihola piştevanîji 
xwandekaran û tagirîji daxwazên 
wan dikutan, bihête vêdedan û 
bizava xwandekarî bi dûr ji 
rikeberêya nava desthilatê, ber bi 
rêya rastîn ya xwe û bidestveanîna 
armancên bingehîn yên xelkê îranê 
ve bilivlivin. 

Ev bizave cuda ji vê çendê ku pêl 
avête nava zaf zanîngehên welêt, lê 
di hemen demê de tevî piştevaniya 
piraniya gelên îranê berengar bû. Di 
rastî de û bi kiryar bû bizavekî xelkî 
û xwandekarî. Dirûşmên vê bizavê 
tenê eyankerê daxwazên sinfî û 
xwandekaran nebûn, ji ber ku 
daxwazên bingehîn û esasî yên tev 
xelkê îranê bi xwe ve girtibûn û 
Komara Îslamî di tevahiya xwe de 
mandel dikir. 

Bi berçav girtina tev rastiyên jorîn 
û rol û ektîv bûna meşa 
azadîxwazane ya 18'ê Pûşpera 
1378'ê Rêjî, girîngî û resanayetiyekî 
zêdetir da bizava xwandekarî, lewra 
bi heq hewce û hêjayî vê hindê ye 
ku hemû salekê yad û bîranîna vê 
rojê bihête kirin û rêz ji fidakarî û 
çelengiya vê bizavê bihête girtin. Bi 
taybetî em di çaxekê de rêz ji yad û 
bîranîna şeşemîn salvegera vê rojê 
digirin ku guhartinên cîhanî û 
demokratîze kirina Rojhilata Navîn 
pêvajoyeke bileztir bi xwe ve girtine 
û bandora wan guhartinane û 
nerazîbûna gelên îranê ji Komara 
Îslamî û zext û givaşên navneteweyî 
bo ser îranê seba binpêkirina mafên 
mirovan, piştevanîkirin ji hêzên 
terorîstî, bidestxistina çekên Etomî û 
hwd... bi tevahî rewatî û rûçkê 
biyom yê Komara Îslamî biriye bin 
pirsyarê û rejîm ber bi qederekî reş 
û nediyar ve diçe. 

SIYASÎ 


Rojeva siyasî ya îranê piştî hilbijartinê 


Selîm Zencîrî 

Aqibet piştî 2 geran, şanoya hilbijartina Serok Komariya îranê bi 
pişikdariya kêm a xelkê bi dawî hat. Di encam de Mehmûd Ehmedînejad 
ku tu kesê çavnihêriya serkevtina wî nedikir, bû bi Serok Komarê îranê û 
hemû siyasetvan û raya giştî ya cîhanê hmatmayî kir. 

Çend rojan piştî hilbijartinê, civaka cîhanî nigeranî û reşbîniya xwe di 
vê derheqê de da eyanê, lê rejîm jî dixebite ku pişikdariya zaftir a xelkê 
û rewatî û meşrûiyeta xwe bike alavek ji bo kêmkirin û ji nav birina zext 
û givaşên cîhanî. Lê kesayetî, karname û rabihoriya tarî û reş, 
cinayetkarî û terorîstbûna Ehmedînejad, ne tenê zirûfa wî, belkî rewşa 
Komara Îslamî jî di pêwendî û hevkêşeyên navneteweyî de aloz û pir 
xetertir kiriye. 

Desthebûna wî di girtina Balyozxaneya Amerîka di 13ê Xezelwera 
1358'ê (1980) Rojî û herwiha pişikdariya wî di terora rêberên opozîsyûna 
îranê wekî: Dr. Qasimlo di 13'ê Juiyeya 1989'an de, radîkal bûn û 
siyaseta wî bo domandina pirogramên Etomî zirûfek afirandiye ku civaka 
cîhanî bi giştî û bi taybetî Amerîka ektîvtir ji caran kiryarên rejîmê eşkere 
û şermezar bikin û dijberiya xwe jî roj bi rojê xurtir û berfirehtir bikin, 
herwiha ewropa jî neçar kiriye ku lênihêrînekê bi ser siyasetên şaş yên 



xwe derheq bi îranê de bike. 

îran piştî hilbijartina nehem, bi qonaxekî nû ji jiyana siyasî a xwe re rû 
bi rû bûye, qonaxek ku ew bi şoreşa sêyem bi nav dibin, qonaxek ku 
desthilatdarî yekdest bûye. Bêguman destê rejîmê jî di pêşvebirina 
siyasetê. <we 1e vekirî bike û rejîm jî dê hêz û şiyana xwe ji bo 
berengar bûn li hember nerazîbûnên hundirî û derveyî bihêztir bike, 
etmosfera siyasî, civakî û hiqûqî ya îranê dê bertengtir bike, lê di encam 
de, dê bihayeke girantir ji bo rejîmê hebe. 

Hilbijartina Ehmedînejad û pêkhatina hikûmeta yekdest a wî dê 
bandora nerênî li ser warên: peywendiyên nava hikûmetê, peywendiyên 
hikûmetê tevî xelkê, peywendiya hikûmetê tevî civaka cîhanî bike. 


valahiyan biafirîne, eva jî di halekê 
de ye ku pawanxwaziya Wilayeta 
Feqîh bi zêrevanîkirin li ser hemû 
beşên nîzama siyasî a welêt hetanî 
niha nirx û buhayekî mezin daye. 
Bo mînak bê otorîte kirina hêdî 
hêdî a Refsencanî ji deshilatê ku 
çaxekê bi mêrê rojên tengav yê 
rejîmê hatibû binav kirin. 

Ji aliyê din jî bê hitbar bûn û 
şikestxwarina binav reformxwazan 
di her 2 gerên hilbijart ê de û 
bêdengî û nerawestana wan li 
hember fêl û şaşiyên hilbijartinê 
de derbekî mezin ji reformxwazan 
da. 

Civaka îranê 

Hilbijartina Serok Komariyê, di 
nebûna hêzên demokrat û 
nedewletî, di nebûna azadiya 
hilbijartinê de birêve çû, lewra 
nikare bibe bi rûçkê rastîn yê 
civaka îranê. Ji ber ku dengdana 
pareke kêm ji xelkê îranê bi 
Ehmedînejad nikare zirar û ziyana 
ku di navbera Wilayeta Feqîh û 
civakê de afirîne, tola wê veke. 
Parek ji dengdêran ji ber zext û 
givaşên hêzên Besîcî û Întizamî, 
pareke din ji bo rizgarkirina xwe ji 
destê nedarî û belengaziyê li dû 
tîrojkeke hêviyê digeriyan, û deng 
jêre dan, pareke din ji ber wê ku 
dijatî tevî hikûmetê hebûn û 
Ehmedînijad li hember Refsencanî 
de kesek nenas bû. Para din ji ber 
mandî bûn ji Reformxwazên 
Hikûmetî ku nekarîn qewl û sozên 
xwe bi cih bînin, para din bi 
sedema wê ku navbirî mirovekî 
radîkal, parêzerê nîzamê û helandî 
di Wilayeta Feqîh de ye û di 
encama meşandina siyasetên 
faşîstî yên xwe de dê rê ji bo 
guhartina rejîmê xweş bike. 

Bi giştî ew alîgiriyên cur bi cur 
yên xelkê ji Ehmedînejad dikare di 
pêşerojekî nêzîk de bo dijatî tevî 
wî û derdora wî, tevlî dengê hêzên 
siyasî û azadîxwaz, tevgerên 
rewşenbîrî, jinan, xwandekaran 
û... bibe, bê guman eva dê 
çaxekê xurtir bibe ku hogirê 
dirûşmên edaletxwazane û dijî 
fisad yên wî sar bibin. 


Yekdest kirina hikûmetê tu car bi sebeba raman û dîtinên takekesî û 
îdeolojîk li ser piraniya sîstema siyasî cihgîr nabe û dê nerazîbûn û 

SIYASÎ 


Civaka Cîhanî: 

Ji ber wê ku îran welatekî 
stratejîk, dewlemend û 
xwedî çavkaniyên aborî ye, 
lewrma bo civaka cîhanî bi 
taybet Rojava, pûteyekî 
taybetî heye û guhartinên 
siyasî û siyasetên hikûmetî 
di wî welatî de bi sedemên 
binpêkirina mafên mirovan, 
piştevanî kirin ji terorîzmê û 
xebat ji bo bidestveanîna 
çekên Etomî û ... bi tevahî li 
bin çawdêrî û zêrevaniya 
navneteweyî de ye. Ji ber wê 
ku komek Melayên 
pawanxwaz û kevneperest bi 
têklkirina ol û hikûmetê û 
nasandina xwe wekî nûnerê 
Xwedê dixwazin raman û 
nêrînên kevn û tejî ji zulm û 
zorê ji rêyên îşkence, 
zîndan, zext û givaş, îdam û 
... bi ser xelkê de bisepînin. 

Lê berevajî salên borî, ne 
tenê rewşa hundirê welat, ji 
ber ku xebata navend û 
saziyên mafên mirovan, 
zirûfa navneteweyî û 
herwiha berxwedaniya xelkê 
jî iznê nade ku hikûmeta 
totalîtêr û kevneperest 
îşkence, girtin, îdam, 
binpêkirina maf û azadiyan, 
teror û hovîtiya salên borî 
bidomîne. Zext û givaş anîna 
roj bi rojê berfirehtir û 
zêdetir ya civaka cîhanî bo 
ser rejîmê jî gewahyarê vê 
yekê ye. 

Bi giştî guhartinek ku di 
rewşa niho ya îranê de bi 
hilbijartina Ehmedînejad 
pêkhatiye, rewş û 
pêwendiyên rejîmê roj bi roj 
zêdetir dike û domandina 
siyasetên berê, dê bi 
nerazîbûnên zêdetir 
berengar bike û Wilayeta 
Feqîh jî bi hilbijartina 
Ehmedînejad ji rêyên zext, 
givaş, fêl û derew û hwd... 
pêwendiyên navbera xwe û 
aliyên dir yên hikûmetê, 
xwe û xelkê îranê û herwiha 
xwe û civaka cîhanî aloz û 
xirabtir kiriye û kakil û 
rûçikê rastîn û vala yê xwe jî 
li hember pêl û bahozên 
bûyerên pêşerojê de danaye. 


Cejna 6o saliya avabûna Partiya 
Demokrat ya Kurdistana îranê 

Agirî 



Di 25'ê Gelawêja îsal (sala 1384'ê 
Rojî) hemberî 16.08.2005’an ^ de, 
Partiya Demokrat ya Kurdistana îranê 
cejna 60 saliya avabûna xwe lidar 
dixe. 60 sal ^xebat û tekoşîna 
berdewam û bêrawestan ya xortên 
wan di rêya azadî, demokrasî û mafên 
neteweyî yên gelê Kurd, mafê 
serbilindî û serfiraziya PDK îranê û 
civatên xelkê Kurdistanê ye. 60 sal 
berdewamî li ser azadîxwazî û 
emegdarbûn bi armancên neteweyî 
yên gelê Kurd, 60 sal tekoşîn û xebat 
bo ji holê rakirina stema neteweyî û 
cîgirkirina buha û nirxên demokratîk, 
pêşverû û nûjen, 60 sal hilgirtina ala 
berevanî kirin ji dadperwerî, wekhevî, 
maf û azadiyên mirovî, ev jî di demekê 
de ku di tevahiya wî çaxî de dîktatorî, 
zulm û zordestî bi ser welat de zal 
bûye, hêjayî vê çendê ye ku em pê 
serbilindî û serfiraziyê bikin. Alayek 
pîroz ku Pêşewa Qazî Mihemed û 
avakerên din yên PDK îranê di 25'ê 
Gelawêja sala 1324(1945)'an de 
hilkirin û rêvîngên rêya azadî, aştî, 
demokrasî û mafên neteweyî heta niha 
bê rawestan didomînin. 


Di vê rêya pîroz de bi hezaran 
xortên egîd û şoreşvan yên gelê Kurd 
li Kurdistana îranê hatine şehîd kirin. 
Şehîdên mezin wek Pêşewa Qazî 
Mihemed, Dr. Ebdulrehman Qasimlo û 


Şerefkendî. Hejmareke zaf ji 
n gelê Kurd ji ber meşandina 
xebat û tekoşînê di refên PDK îranê, 
yan bi sedema piştgîrî û alîkarî tevî 
partiya xweştivî ya xwe bi birîndarî, 
kêmendambûna cendekî( siqet), 
girtin, zîndan û dûrxistin û gelek 
pirsgirêkên din re rû bi rû bûne. 


PDK îranê di rewşekê de ber bi 
dehsaleke nû ji xebat û tekoşînê 
gavan davêje ku bûyer û guhertin di 
Rojhilata Navîn û deverê de, bi 
qazancê berbipêşdeçûna xebata 
azadîxwazane û tevgerên daxwazkar 
yên demokrasî, Federalîm û mafên 
mirovan pêşve diçe. Rejîma 
kevneperest ya îranê jî di refa yekem 
û pêşîn ya wan sîsteman de ye ku li 
hundir û derve de zext û givaşeke zaf 
ji bo pêkanîna guhertinan li ser de ye. 
Partiya Demokrat bi vê derbasbûyiya 
pir serfirazî û şanaz ku heye, bi wê 
xweştevîbûn û hezlêkirina zaf di nav 
xelkê Kurdistanê de, bi ceribînên 
mezin û dewlemend ku kom kirine û 
bi hilgirtina dirûşmên bicî û hêja ji bo 
vî serdemî, bê guman dikare di 
destpêka dehsala heftan ya temenê 
xwe de, roleke mezin û bingehîn di 
jiyana siyasî ya gelê xwe û welatê 
xwe de hebe. 










15 


Agirî, hejmar 21, Julaya 2005 


SIYASI 


Kurtiyek ji jiyan û kesatiya 
Şehîd Dr. Qasimlo 


Amadekar: Cefer Mehmûn 

Ger mirov bixwaze li ser hemû warên 
jiyan û kesayetiya rêberê zana û 
mezin yê gelê Kurd, Dr. Ebdulrehman 
Qasimlo bas bike û binivîse, divê gelek 
lêkolînan bike û di çend pirtûkên 
mezin de wan cî bike. Lê em li wir dê 
bi kurtî basa jiyana wî kesatiyê cîhanî 
yê Kurd û herwiha kesatiya wî bikin. 

Rêberê zana û mezin yê Kurdan Dr. 
Ebdulrehman Qasimlo di sala 1309( 
1930)'an, roja înê, dirêjtirîn şeva 
zivistanê(Şeva Yelda) ji malbateke 
Kurdperwer û welatparêz, li Gundê 
Qasimlo yê bajarê Urmiyê meskenê 
şêr û egîdan hate dinê. 

Xwendina xwe ya destpêkî û navendî 
li bajarê Urmiyê bi dawî anî û ji bo 
berdewamkirin û domandina xwendina 
xwe çû bo bajarê Tehranê. 

Şehîdê nemir Dr. Qasimlo xebata 
xwe ya siyasî bi avakirina Yekîtiya 
Ciwanên Demokrat ya Kurdistana 
îranê di sala 1324( 1945)'an li Urmiyê 
dest pê kir. Piştî hiloşîna Komara 
Kurdistanê di sala 1946'an, ji bo 
domandina xwendinê çû Tehranê û di 
sala 1327(1946)'an, ji bo xwendina 
bilind çû bo Parîs, serbajarê Fransayê. 
Ji zarokatiyê de hesta azadîxwazî û 
welatparêziyê di wî de dihate dîtin. Bo 
nimûne: Di çaxê desthilatdariya 

Komara Kurdistanê de babê wî, 
Mihemed Axa tevî Zêro Begê Herkî, 
Reşîd Begê Herkî û çend kesayetiyên 
mezin yên Kurd ji bo çareser kirina 
Pirsgirêka Kurd çûn bo Yekîtiya 
Soviyeta berê. Paş çend rojan ew 
vegeriyan Kurdistanê. Dr. Qasimlo wê 
demê 11 salî bû. Yekem pirs ku ji babê 
xwe kir, eva bû ku we ji bo gelê kurd 
çi Kir û çi aniye? 

Paşan derbareya 28'ê Gelawêja sala 
1332(1953)'an mecbûr bû bi tevahî 
xwe veşêre û bi awayekî nepenî li 
Tehranê û Kurdistanê xebata siyasî û 
karê rêxistinî yê partiyê bike. Dr. 
Qasimlo piştî 5 salan xebat û çalakiya 
siyasî û neteweyî li îranê xasma li 
Kurdistanê bo careke din çû bi 
Çekuslowakiya. 

Sala 1341(1962)'an li Zanîngeha 
Piragê, Duktoraya Aboriyê wergirt û 
heta sala 1970'an di zanîngeha Piragê 
dersa Aboriya Sermayedarî, Aboriya 
Sosyalîst û Aboriya Teorî digot. 


Di Konferansa Sêyem ya PDK 
îranê de ku di meha Cozerdana 
1350(1977)'an hate girtin, Dr. 
Qasimloyê nemir wekî endamê 
Komîteya Navendî û piştre jî wekî 
Sekreterê Giştî yê PDK îranê hate 
hilbijartin û di hemû kongireyên 
Partiyê de wekî Sekreterê Giştî 
dihate hilbijartin. 

Ew 18 salan wekî rêberekî zana, 


serokaniyeke mezin u dîrokî ji bö 

nasandina doza Kurdistanê ye. Dr 
Qasimlo miroveke alim û zana bû. Di 
felsefe û wêjeyê de gelek têgihiştî bû. 
Bi çend zimanên fermî yên cîhanê 
diaxivî. Dijminên gelê Kurd ew 
pêxemberê aştiyê û mamostayê 
demokrasiyê ji me standin. Ew yek ji 
mezintirîn şehîdên Kurdistanê ye. Bîr 
û baweriya wî rewşenbîrê mezin 
azadî, aştî û demokrasî her gav di dil 
gelê Kurd de dimînin û bi ronahiy< 
wan tarîtî ji nav diçe. 

Aqibet 

22.04.1368(13.07.1989)'an, ui 

demekê de ku Dr. Qasimlo û 2r 




tekoşer û jêhatî di pileya yekem ya 
berpirsiyariyê de kar û xebata 
neteweyî û demokratîk di nav refên 
PDK îranê de birêve bir. 

Dr. Qasimlo hertim dijî şer bû, 
digot Komara Îslamî şer bi ser gelê 
Kurd û PDK îranê de sepandiye. Wî 
bawerî bi çareseriya pirsgirêka 
Kurd ji rêya siyasî hebû. Lewre 
hertim digot ku pirsgirêka Kurd ji 
rêya leşkerî nahê çareser kirin, 
belkî divêt ji rêya siyasî çareser 
bibe. 

Dr. Kendal Nezan, Berpirsiyarê 
Enistîtûya Kurdî li Parîsê li ser 
kesayetiya Dr. Qasimlo li Goristana 
Pirlaşêzê wiha dibêje:"îro di dîroka 
gelê Kurd de rojeke girîng e. Bi 
rastî miroveke wekî Dr. Qasimlo 
kêm peyda bûne, ew 
akadamîsyeneke mezin bû"... 

Pitûka wî Kurdistan û Kurd 


hevalên wî,^ Ebdula Qadirî Azer, 
nûnerê PDK îranê li derve û endamê 
Komîteya Navendî û Dr. Fazil Resûl 
Kurdê Îraqî yê dostê PDK îranê ji bo 
çareserkirina pirsa Kurd Li Kurdistana 
Iranê ji rêya gotûbêj û aştîxwazane, 
tevî terorîstên bi nav dîplomat yên 
Komara Îslamî ya îranê li Viyena 
Serbajarê Otrîşê hatine şehîd kirin. Bi 
Şehîdkirina rêberê mezin û tekoşer yê 
Kurd, gelê Kurd li Kurdistana îranê 
careke din soz da ku heta 
bidestveanîna armancên pîroz û heq 
yê Dr. Qasimlo û hemû şehîdên rêya 
azadî û mafên neteweyî yên gelê Kurd 
dest ji xebatê bernadin. 

Rêbaza pîroz û bîr û baweriyên wî 
yên azadîxwazane, neteweyî û 
demokratîk hertim di dilê neteweya 
me (Kurd) de dijîn. 

Şehîd namirin. 

CIVAK U JIN 


Jin û aborî 


Çînûr Qadîrî 


Jin cuda ji vê çendê ku li kuderê 
dijîn û çi rewş û berpirsiyarek 
hebin, dikevine ber êrîş û tund û 
tûjiyê. Jin di her rewşekê de ku 
dijîn, nemaze di dema şer û 
pevçûnan de ji hemû aliyekê ve, bi 
êrîş, lêdan û azarên zayendî (cinsî) 
yên mêran re rûbi rû dibin. Hemû 
ev tund û tûjî dibine sebebê vê 
çendê ku li hember beşdariya 
kemilî û berfireh ya jinan di civakê 
de, di kar û xebatên siyasî, 
hilbijartinan, hebûna mafê 
welatîbûnê, mifah standin ji mafê 
perwerde û hînkirina xwe, 
pêşdebirina şiyan û karînên xwe 
wan û kemilîna kesayetiya xwe 
asteng li pêşiya wan pêk bihên, 
eva ji aliyekê hîsa bawerî bi 
xwebûnê di nava jinan de lawaz 
dike û ji aliyekî din ve jî nebûna 
serxwebûna aborî ya jinan ku 
awayekî din ji tund û tûjiyê ji jinan 
re tîne holê ku cendek û ruha jinê 
bo aliyê dûrketin ji civakê û aqibet 
jî bo ji navçûnê dikişîne. Çonkî 
mêr di warê aborî de jinan ji xwe 
re dikin kole û bindest. Lê heke 
jinê xwandina akademîk û 
zanîngehê û herwiha pisporî û 
şarezayiyek tune be, hetanî ku 
bikaribin bi alîkariya wan dahatek 
hebin û bi awayekê bikare li ser 
pêyê xwe bisekine, pitir ji aliyê 
mêran ve mifah standina xirap ji 
wan tê wergirtin. 

Di welatê îranê de, jin nîvek ji 
nifûsa welat pêk tînin. Eva di 
halekê de ye ku li gorî 
serhijmariyên fermî, tenê 11 ji 
sedê (%11) ji hêza kar ya welatê 
îranê jin pêk tînin.(l) 

Li gorî zaniyariyên serhejmariya 
xebitîn û bêkariya malbatê li 
îranê, di sala 1381 (2002)'an de, 
qasê xebata aborî ya jinan 11 ji 
sedê li hember 63 ji sedê ji 
hejmara berçav ya mêran e.(2) 
Lewre hêza kar li îranê di 
bingeh de mêrane ye. Civaka 
îranê, civakeke paremayî ye û di 
çarçoveya welatên cîhana sêyem 
tê hesibandin. Berdewambûna 
çanda kevneşop ya îdarekirina 



aboriya malbatan bi destê mêran 
û ji aliyeke din jî kosp û 
berbendên li ser rêya kar ji bo 
jinan cihê şirovekirinê ye û divêt 
dahûrandineke kûr û berfireh li 
ser bihê kirin. Ji bilî vana, 
pêvajoya hêza kar û xebata jinan 
di îranê de bi sedemên wekî 
radeya xwendina wan, pirsa 
zewicînê, qasê zarokan û qo. axên 
jiyana jinan ve girêdayî ye. Bi 
awayekê ku qasê xebata aborî ya 
jinên xwediyê xwendina bilind 
nêzîk 4 caran zêdetir ji jinên 
xwediyê xwendina navîn û 13 
caran pitir ji jinên xwande ye.(3) 
Bi vî avayî em dikarin bibêjin ku 
zewicîn û nemaze hebûna 
zarokan dibe sedema dest ji kar 
kişandina pareke zaf ji jinan. Bi 
hêsanî xuya dibe ku xebata aborî 
ya jinên ne zewicî 2 caran pitir ji 
jinên zewicî ye. 

Em dikarin bandora 
berpirsiyariyên malbatî, nemaze 
pêgiranî (avisbûn) û perwerdeya 
zarokan di kêmbûna kar û 
xebatên ajDorî û civakî yên jinan 
di civaka îranê de bi hêsanî 
bibînin. Berdewambûna 
dabeşkirina kar li ser bingeha 
zayend (cins)ê di nava malbatê, 
civakê û qanûnan de û nebirina 
xebatên taybet bi xwedîkirina 
zarokan û kesên temendirêj ji bo 
navend û cihên heyî di civakê de, 
ne tenê sedemeke girîng di xwe 
parastina jinan bo çûn ji bo 
bazara kar e, belkî berpirsiyariya 
jinên ku dixebitin, du caran pitir 
dike. Bi giştî sedemên jor ji 
sebebên bingehîn yên derketina 
jinan ji ort û meydana kar tên 
hesibandin. 


Di gelek ji welatên cîhanê de 
parên wekî pîşeya sivik, polîs, 
xebatên cîbicî kirinê û hwd... wek 
delîveyên kar ji bo jinan tên 
hesibandin, lê di îranê de xebatên 
jorîn bi gelemperî mêrane tên 
zanîn û nikarin ji hêza kar ya jinan 
mifahê werbigrin. Lewre ew jin û 
keçên ku ne xwediyê xwendina 
akademîk û zanîngehê û 
nepisporiyê ne, ji bo bidestveanîn 
kareke bi dahat bi pirsgirêkên zaf 
re rû bi rû ne. Bi sedema nebûna 
şarezayiya wan di teknîk û karê 
pisporane de piraniya wan jinên ku 
kardikin, di bin bandora bêparî, 
tund û tûjiya aborî û êrîşên 
zayendî de ne. 


Keç û jinên ciwan ku di salên 
pêşîn de tevî dawîanîn bi xwendina 
zanîngehê û xwendina bilindtir, ji 
bo hebûna serxwebûna aborî tevlî 
bazara kar dibin, ji aliyekê divêt ji 
bo şikandina nîrê zordar bi ser 
rewşa kar û xebata jinan di civakê 
de û herweha dijî qanûn û biryarên 
paşverû û kevneperest yên 




Komara Islamî ya Iranê xebat û 
tekoşînê bimeşînin û ji aliyeke din 
xebatên xwe di beşên Giştî û 
Taybetî de zêdetir bikin. 

Eva kurtiyek bû ji rewşa aborî ya 
jinan di îranê de. Jinên Kurdistanê 
ji ber vê çendê ku yek jin in û du 
Kurd in, di hemû warên jiyanê û 
nemaze di warê aborî de bi 
rewşeke gelek aloztir û nebaştir re 
rû bi rû ne. 

Jêderên gotarê: 

1 û 2: Belavoka NAME, çapa tehranê, 
hejmar 30 

3: Malpera jinên Femînîstî yên îranê, 
oktobera 2004 

CIVAKÛJÎN 



Serdestiya 
parek ji 

kevneşopî û 
ramanên şaş ku 
ji nezanî û 
neagahiyê tê, 
bûye sedem ku 
mirov nekaribe 
xwe bi rastiyê re 
rêk bixe, rastiyên 
ku zû yan direng 
dê cihê xwe 
bigrin û dê 
berheq bûna xwe 
biselimîn in. Lê di 
vê navberê de 
gelek kes hene 
ku li hember vê 
şopê disekinin û 
dixwazin ku 
tekûzî û 

pêşdeçûyîna 
rastiyên mayînde 


tevlîhev bikin. 

Yek ji rastiyên berheq ku 
mandelenexwaz nahê înkar kirin 
wekheviya di navbera jin û mêran di 
nîzama hebûnê de ye ku tim ji aliyê 
mêran ve ketiye bin êrîşên dijwar 
yên mandele kirinê. Ev ramanên 
kevnar û nepejirandina rastiyan, 
wisa kiriye ku jin di gelek biyavên 
civakî û bixasmanî biyavên siyasî de 
nekaribin bi girsî xwe nîşan bidin, bi 
awayekê ku em dibînin qadek ji 
civakê yan jî rindtir em bibêjin nîviya 
civakê ji siyasetê dûr ketine û ew 
radestî mêran kirine. 

Pirsa ku li vir xwe radixe berçavan, 
eva ye ku havirdora siyasetê bi giştî 
mêrane ye, ji ber wê ku bandora 
guhertinên civakî li ser diyardeya 
mêr serdestiyê de jar û lawaz e, 
lewre tevlîbûna jinan bi siyasetê re 
pir zehmettir dibe, bi awayekê ku 
mêr pişikdariya jinan di siyasetê de 


Jin û siyaset 


Meryem Hacîpûr 




- 


yan napejirinin, yan ji ger 
bipejirînin pûte û girîngiyê bi 
pişikdariya wê nadin û ji aliyê di 
jî bi rijdî dikevine ber êrîşên ruh 
û pisîkolijîkî yên mêran, kesayetî 
û abirûyê siyasî ya wan jî dibine 
bin pirsiyarê. 

Ji aliyê din ve civaka mêr 
serdest û ramanên kevneşop li 
ser jinan daye sepandin ku divêt 
bipejirînin ku şiyan û karîna wan 
nikare bersîva civak û siyasetê 
bide, tenê havirdora malê û karên 
girêdayî bi wê dikare ji bo jinan 
cihê xebat û tekoşînê be, jin jî bi 
neçarî vê ramana şaş dipejirînin û 
vê nêrînê dişopînin. Di vê 
derheqê de jî ya ku hê pêtir 
şansê hebûna jinan di siyasetê de 
berteng dike, parvekirina 
neadilane ya kar di malê de ye ku 
bi hegera nexş û rolên kevneşopî 
ku ji mêj dem e bi jinan re hatiye 


spartin û mêr jî 
xwe ji 

encamdana wan 
karan diparêzin û 
piraniya wan 
karan dikeve 
stûyê jinan. 

Aliyê din yê vê 
pirsê eva ye ku 
mêran ti 

xwastine bîr, şe 
û nêrînên xwe li 
ser jinan bidin 
sepandin û bi wî 
karê xwe wisa 
kirine ku jin jî di 
warê bîrkirin û 
kiryarê de 

irêdayî ramanên 
n bin, bi vî 
jî mafê 
yên fikirînê 
qedera wan jî 


tê dagîr kirin. Lewre ev çende di 
jinan dt dibe sedema dilsarî û ne 
baweriya wan bi xwe û karên xwe. 

Lê divêt ev çende bihê zanîn ku di 
cîhana hebûnê de, parvekirina nirx 
û buhayan ne li ser bingeha 
zayendî ye, ji ber ku li ser bingeh û 
hîmên mirovahiyê ye û mafê her du 
zayendan(jin û mêr) e ku xwediyê 
mafekî wekhev û hevpar bibin ji bo 
bandor danan li ser civak û bi 
xasma biyava siyasî ya civakê. Lê 
nahê înkar kirin ku ji bo geşekirina 
û pêşketina civakê hewce ye ji tim 
hêzên mirovî û her du zayendan 
mifah bihê wergirtin. Jin jî gereke li 
hember xwestikên xwe yên mirovî û 
berheq berxwe bidin û bi bê tirs 
bikevin nava biyava siyasî û vê 
rastiyê jî bidin selimandin ku bi bê 
hebûn û pişikdariya jinan di warên 
cur bi cur de pêşketina civakê ne 
mimkin e. 


Jin du hemberî mêran 
bêkar in 


Isna: Li go. rapora navenda serhejmarî ya 
îranê, hejmara jinên xwedî bawernameyên 
akademîk ku bêşol in du hemberî mêrên xwedî 
bawernameyên akademîk e. Eva di halekê de 
ye ku salane 300 hezar kes qonaxa xwendina 
zanîngehê derbas dikin, lê bêşol dimînin. 

Hêjayî gotinê ye ku hejmara bêşolên îranê 
zêdetir ji 10 Milyon kesan e. 


Zewaca li ser neçariyê girîngtirîn 
pirsgirêka keçên Ciwanroyê 

Civata Jinên îranê: Zewaca li ser neçariyê ya keçan li 
Ciwanroyê bûye sedema jêhelçûna serhejmêriya telaqê (ji hev 
veqetiyanê). Li gor gotina Foziye Kerîmî, rêveberê Civata Çandî 
û Civakî ya Jinên Ciwanroyê, zext û givaşên malbatî li ser jin û 
keçan, neagahiya jinan ji mafên xwe û herwiha zawaca bi zorî 
ya keçan di temenê kêm de bûye sedema jêhelçûna 
serhejmêriya Telaq û cudabûnê. Wê herwiha zêde kir û got: 
Pirsgirêka bingehîn ya jinên Ciwanroyê zewaca li ser neçariyê 
ye û ji ber ku ew zewacane di temenê kêm de diqewimin, piştî 
heyameke kêm dibe sedema şer û pirsgirêk û telaqê. 

CIVAK U JÎN 


Rêjîma Iranê du 
ciwanên nêrbaz 
daliqandin 



Di 19ê vê mehê de, li bajarê 
Maşhad ê îranî du ciwanên nêrbaz 
hatin daliqandin. Malpera "Iran 
Focus" di nûçeyeke xwe de 
dinivîsîne, ku yek ji herdu 
ciwanan 18 salî bû, yê dî 16 an 
17 salî. Herdu ji ber têkiliyên cinsî 
bi kurekî 13 salî re hatin 
daliqandin. Rêxistinên mafên 
mirovan ên îranî dibêjin, ku ji 
dema destpêka Şoreşa Islamî di 
sala 1979ê de, dora 4000 mêbaz 
û nêrabz hatine daliqandin. Ji 
têkiliyên cinsî di navbera kesine 
nêr de nêrbazî tê gotin, û ji yên 
di navbera keç û jinan de mêbazî 
tê gotin. 

www.amude.net 


Gereke Iran îdama 
zarokan bisekinîne 

Rêxistina Efûya Navneteweyî di 
rapora xwe de ku di roja 
22.07.2005'an hate bdav kirin, 
da xuya kirin ku divêt îran îdama 
zarokan bisekinîne. Wekî tê zanîn 
hikûmeta îranê di heyamê 
heftiyekê de 3 zarok ku jiyê wan 
di bin 18 saliyê de bûne, 
daliqandine. 

Hêjayî gotinê ye îran wekî 
endamekî Konvansiyona mafên 
medenî û siyasî(ICCPR) û 
Kcnvansiyona mafên 

Zarc kan(CRC), pejirandiye ku 
kesê ku jiyê wan ji bin 18 saliyê 
de be, îdam nake. 


Hovîtiya rejîma 
Komara Îslamî li 
Şinoyê didome 

Hêzên tepeserkar yên Rejîma 
Komara Îslamî di doma hovîtiya 
xwe seet 10'ê şeva sêşemî 4'ê 
Pûşperê(26.07.2005)'an êrîş 
kirine ser malekê û jinek bi navê 
Cemîle kuştin. Herwiha 
kirêgirtiyên Komara Îslamî êrîş 
birine ser ew dayikan ku bo 
haydar bûn ji rewşa zarokên xwe 
li hember girtîgeha bajar kom 
bibûn, bê hurmetî bi wan kirin û 
xistine ber lêdanê. 

Xweşewitandina du 
keçan li Makûyê 



Li bajarê Makûyê du keçên ciwan 
bi navên Şehnaz îlamê keça 
Yûsif, rûniştvanê Gundê Dêm û 
Zeyneb Armîn keça Mihemed 
Merûf, rûniştvanê Gundê 
Koçkakî xwe şewitandin. 
Sedema xweşevitandina wan du 
keçane vedigere ser hakimbûna 
desthilata mêr serdestî di 
malbatên wan de, zext û givaşên 
albatî û herwiha neçarkirina bi 
zewicîna bi zorî. 


Gefa Kevirbaran kirin 

■ ■ b m /v /v yv 

ji Nazi Ezizi 



Helbestvan û stranbêja Kurd a 
xelkê Mahabadê Nazî Ezîzî 
ragehand ku ew ji aliyê îtilata 
îranê(Dezgeha Sîxorî û 

Casûsiyê)hate girtin û lêpirsîn lê 
hatiye kirin. 

Di lêpirsînê de bi wê hatiye gotin 
ku êdî mafê xwendinê nine û heke 
kiryar û xebatên xwe dubare bike 
dê bihê kevirbaran kirin. 

Hêjayî gotinê ye ku straneke wê bi 
navê Mirina gula sor çend caran ji 
Kurdistan Tv yê hatiye bilav kirin. 

Dîsan jinek hate 
kuştin 

Jinek bi destê mêrê xwe bi guneha 
xwe revandin tevî xortekê ku di pêş 
zewicînê de evîndarê wê bûye, hate 
kuştin. Ev jine ku xelkê gundê 
Resûlavaya Mehabadê ye bi zora 
malbata xwe hatibû zewicandin. Ev 
jine çendîn caran ji mala mêrê xwe 
hilatibû û pena bo mala bavê xwe 
biribû, lê hemû carê bo mala mêrê 
xwe hatibû şandin. Di encam de ew 
jine tevî kurekê xwe dide revandin, lê 
mêr û bavê wê bi fêlan tînine malê û 
dikujin. 


Li Sine gireva nerazîbûnê 


Roja şemî 
30.07.2005'an 
endamên saziyên ne 
dewletî û çalak û 
xebatkarên medenî 
yên Parêzgeha 
Kurdistanê li Sine li 
hmeber Parêzgeha 
Kurdistanê gireva 
nerazîbûnê li darxistin. 
Armanc ji girvagirtina 
Kurdan li bajarê Sine 
binpêkirina mafên 
Kurdan di encama 
bûyerên herêmên 
Kurdan hate îlan kirin. 



Beşdarên gireva 
nerazîbûnê bi lêdana 
çespan devê xwe girê 
dan. 

Girevgirtiyan bi 
derkirina biryarnameyeke 
4 madeyî, daxwaza 
pêkanîna dadgeheke 
aşkira ji bo kesên 
encamder û fermanderên 
kuştina Şiwane Qadirî, 
welatiyê kuştî yê Kurd li 
Mehabadê û azadî û 
serbestberdana girtiyên 
bûyerên vê dawiyê yên 
herêmên Kurdan. 

404gSÊk 


ÇAND Û HUNER 


Ragihandina Nûjen û 
çend gotinek 


Emîr Şuaîvend 


Rojane li her aliyê cîhanê bi dehan bûyerên cur bi cur derdikevin 
rojevê, hinek li asîman diqewimin, hinek ji binê deryayan û hinek jî li ser 
rûyê erdê. Cihê rûdana hinan nêzîk û cihê hinan jî pir dûr in, lê em çend 
deqîqe piştî rûdana wan dikarin wan bibînin yan jî nûçeya wan guhdarî 
bikin. Gelek caran çê dibe ku deng û rengê bûyerekê ku li welatekî gelek 
dûr qewimiye, zûtir ji bûyerekê ku li gund yan bajarê ku mirov tê de dijî, 
digihîje mirov. 

Ev hemû bi saya ragehandinê ye. Ragehandinek ku îro tu sinûrekê nas 
nake. Bi awayekê ku êdî mirov dikare bibêje Gilobalîze bûye. Ev jî gişt 
bi saya teknolojiya nûjen ya îroyîn e. 

Dema ku em dibêjin 
ragihandin bêsinûr û 
Gilobalîze bûye, ev ne 
zêde gotin e. Ji ber ku 
em rojane bi hêsanî vê 
çendê dibînin û hîs 
dikin, ragihandin û 
xizmetên wê êdî bûye 
pêwîstî û parekî girîng 
ya jiyana mirovahiyê. 

Dema ku em jiyana 
xwe ya îro û ya 10- 15 
salan berî niha raxin 
berçavan, em dibînin ku guhertinên pir mezin di jiyana me ya îroyîn de 
pêk hatine. Bi liberçav girtina ragihandinê di wan guhertinan de, em 
dibînin ku piraniya herî zor ya wan guhertinan bi saya ragehandinê pêk 
hatine. 

Bo mînak, berê dema me bixwasta lêkolînekê li ser dîrok, wêje yan jî 
aliyên din yên zanistê pêk bînin, gerek bû s 'rmayeyekî baş û demekî zor 
di xizmeta me de hebûya. Me gelek pirtûkxane û arşîvxaneyên cur bi cur 
bişopanda û seredana gelek lêzan û lêkolînerên dûr û nêzîk bikira, lê îro 
bi saya ragihandinê rewş bi giştî hatiye guhertin. Êdî ji bo agehdarî 
wergirtin, fêrbûn, lêkolîn û hwd... pirsa dema zor û pareyê stûr hatiye 
çareser kirin. îro torekî wisa ya ragihandinê li ser bingeha agehdariyê 
hatiye ava kirin ku mirov dikare li mala xwe li hember Kompûtera xwe 
birûnê û bi hemû zanîngeh, pirtûkxane, arşîvxane, hikûmet, lêkolîner, 
zana û hunermendên cur bi cur re peywendiyê bigre. Mirov dikare di 
dema çend deqk ^yan de li welatê ku tê de dijî xwe bigihîne welatekî din 
û têkeve nava navendên navdar û girîng yên agehdariyê. Ger ew der bi 
dilê mirov nebe, mirov dikare her di vê demê de here welatekî din û di 
navendên wan de zaniyariyên ku ji bo karê xwe pêwîst e, werbigre û di 
Komputera xwe 1e biparêze. Ger mirov daxwaz, xwastek yan jî 
pêşniyarek hebe, dikare raberî wan bike û piştî çend deqîqeyan bersiva 
xwe werbigre. Ji bo wergirtina agehdariyên rojane mirov dikare bi rêya 
înternetê di demekî kin de rojnameyên welatekê, bo mînak yên îranê 
bişopîne, piştre ji yên îngilistanê binhêre û piştre jî yên Amerîka û 
hwd... 

Ev teknolojiya îroyîn ya ragihandinê gelek kar û barên din yên jiyana 
mirovan sivik û rihet kirine. Posteya Elekteronîk yek ji xizmetguzariyên 
girîng yên vê teknolojiyê ye, ji bo ku mirov ji rewşa hevalekî xwe haydar 
be yan jî peywendî bi rewşenbîr, parlementar û hunermendekî welatekî 



din bigre, êdî gerek nine mesaja 
xwe li ser kaxezê binivîse û bişîne 
îdareya postê û heyamekî zor li 
benda bersivê bimîne, belkî dikare 
bi rêya Posteya Elekteronîk di çend 
deqîqeyan de mesaja xwe bişîne û 
piştî çend deqîqe yan çend seetên 
din bersîva xwe bistîne. Herweha di 
înternêtê de mirov dikare têkeve 
nava odeyên cur be cur yên nîqaşê 
ku li wir girûpên cur bi cur her yek 
ser pirsekî taybet bi hev re 
danûstandinê dikin ku heryekji 
wan jî li kuncikekî cîhanê ye. Mirov 
dikare li wir bibe mêvandar û bi xwe 
konferansekê saz bike û li seranserê 
cîhanê ve mêvanan li konferansa 
xwe de bicivîne. 



Di ragihandinê de ji bo çareser 
kirina pirsa dem, cih û navberê 
pêşketinên gelek hêja hatine rojevê 
ku ji bo gelek kesên dûr ji vê 
teknolojiyê ev çend nayê bawer 
kirin. Bo mînak, li Amerîka 
xwendingehên dicîtalî hatine ava 
kirin ku heryekji xwendekarên 
xwedî ev teknolojiya taybet li 
seranserê cîhanê dikarin di wan 
xwendingehan de navnivîsînê bikin, 
ango her xwendekarekî vê 
xwendingeha taybet dikare di mala 
xwe de serê seeta diharî kirî bikewe 
nava kilasa dersê û mamosteyê xwe 
bibîne û dengê wî guhdarî bike, 
pirsan jê bike û bi xwendekarên din 
re nîqaşê bike. Niha zarokên gişt 
balyozên Amerîka ku li welatên cur 
bi cur de dijîn, bi taybetî ji vê 
teknolojiya pêşketî mifahê 
werdigrin. 

Gelo me Kurdan heya çi qasekê 
kariye tevî ev karwanê 
teknolojiya nûjen xwe rêk bixin? 

Em Kurd xwediyê 5 Televîzyonên 
Kurdî ne ku 2 heb ji wan temam 
dem û 3 jî dem dihar in. Li ser tora 
înternetê bi sedan malperên me yên 
siyasî, çandî, civakî û zanistî hene. 
Ev pêşkevtinên han cihê dilxweşî yê 
ne, lê li gorî serdemê ku em tê de 
dijîn û derfetên ku li ber destê me 
hene, em hêj di qonaxekî kilasîk de 
dijîn. Herçiqas li gorî gelek 
neteweyên xwedî dewlet û naskirî, 
em li pêş de ne, lê nabe em qenaetê 
bi vê çendê bînin, ji ber ku di vî warî 
de dewlet bûn ne gelekî girîng e, 
çawa ku em dibînin ev teknolojiya 
ku di destê neteweyên din de ye, 
wisa jî ger em bixwazin, dikare 
bikeve destê me û tu kesek di vê rê 
de nikare ji me re bibe kosp û 
asteng. 

Roman û Ewropa 


Mîlan Kondera 

Wergeran ji Farsî: Emîr Şuaîvend 


(Beşa 1) 



Edmond Hoserl di sala 1935'an ango 3 sal berî mirina xwe li 
bajarên Viyen û Piragê axavtinên xwe yên navdêr, yên li ser 
kirîza mirovxwaziya Ewropayê pêşkeş kir. Ji bo Hoserl Ewropa 
tenê peyvekî cuxrafiyayî nebû (herçiqas Amerîka jî di xwe de 
digirt). Armanca wî pêtir zatekî nediyar(menewî) bû ku ji 
kevneşopiya Yûnana kevin serî hildida. Li wir bû ku mirov bo 
cara yekem ji cîhanê weke pirsekê nihêrî û ev yek hêjayî 
bersivandinê dît. Yûnaniyan ji ber bi cî hatina hindek 
xwestikên xwe yên piratîkî cîhan nexistin bin pirsiyarê; 
sedema hatine rojeva pirsiyarê eva bû ku hezkirina nasînê di 
mirovan de heya qasekê zal bibû. 

Kirîza ku Hoserl jê diaxivî bi bawera wî bi qasekî kûr û girîng 
bû ku ew ji vê çendê mereqdar dikir ku neke Rojava di 
hember wê de şiyana berxwedaniyê nebe. Li gorî wî rehên vê 
kirîzê vedigere bo destpêka serdemê nû; bo Galîle û Dekart, 
bo nihêrîna yek aliyane ya zanista Ewropayî ku cîhan weke 
alavekê di xwendinên ezmûnî û riyaziyatê(metmetîk) de biçûk 
dikir ku bi vî rengî cîhanê zindiyê dihar bîrve dikir. 

Serhildana zanistê berê mirovan da tonelên merîfeta 
pirofeşnal. Bi her gavekê ku merîfeta pirofeşnal hil digirt, 
mirov xwe û cîhan wekî giştiyetek bi ronakayiyek kêmtir didît 
ku her roj di kûrahiyekê de dilivî, ku Haydgirê şagirdê Hoserl 
ev yek bi peyvekî xweşik û hêja ango bîrvekirina hebûnê 
binav kiriye. 

Dekart mirov hîn kirin ku Erbab û xwediyê xwezayê bin 
ku bi wî rengî mirov weke alavekî sade di hember teknolojî, 
siyaset û dîrokê de hê biçûktir dibû, ango ev hêzên han ne 
tenê xwediyê têgihîştin û desthilatekî zaftir ji yê mirovan bûn, 
bigre desthelata mirovan jî di dest girtibûn. Ji bo ev hêzên 
han, hebûna berbiçav ya mirovan, ango cîhana wî ya zindî 
xwediyê tu nirxekê nebû. Bi wî rengî ev cîhana zindî di 
sîberekê de winda bû. 

2: Nihêrînên rexnegirane ji serdemên nû ew ramana 
Soljnîtsîn tîne bira mirov ku dibêje kirîza Ewropa bi serdemê 



Rênêsans ve dest pê bû û piştre dîrok tiştek 
nebû ji xincî pêvajoya ji nav çûnê. 

Baweriya min ne eve ku her du diyardenasên 
mazin ku min pêştir navê wan anî, serdemê 
nûjen mandele kirine. Çêtir eva ye ku em 
bibêjin wan ne roniya wî serdemî ku wekî her 
diyardeyekî din ya mirovî, di dema zayînê de ku 
toyê zayîne bi xwe re dianî ji nav birin. Ev ne 
roniya han bi tu rengekê nirxa çanda Ewropa ya 
çarsed sal berî niha kêm nake. Dilê min bi vî 
serdemî re pir geş e, ne ji ber ku ez Feylesofekî 
romannivîs im. Li gorî min Servantes bi qasî 
Dekart avakerê serdemê nû ye. 

Ger em vê çendê bipejirînin ku zanist û 
felsefeyê, hebûna mirovan bîrve kirine, wî çaxî 
bi fakter ve em dikarin bibêjin ku Servantes 
hunerekî mezin ya Ewropayî afirand ku 
armanca wê hunerê tiştek ji xincî tim geriyan ji 
hebûna bîrveçûyî ji aliyê zanistê ve nine. 

Ger ku em hebûn û demê vekin, dê bibînin 
ku gişt mayeyên êgzîstanêsiyalîstî ku Haydger 
mijûlî xwendin û danekifşa wan bû, di heyamê 
çar qern(sedsal)an dîroka romannivîsiyê de 
hatine xwendin. Romanê aliyên cur bi cur yên 
hebûnê yek bi yek dan eyanê: Bi Servantes û 
hevçerxên wî re mijûlî xwendina pirs kişfînê_bû; 
bi Rîçardson re karê lihevdana eva ku dî 
hundir de diqewime dest pê kir; û rûçik ji ser 
jiyar ^ dilovanî re rakir; bi Balzak re ev rastiye 
derxist ku mirov reh di dîrokê de heye; bi 
Flobr re bû bi rêvîngê warê nenaskirî yê jiyana 
rojane; bi Tulstoy re rolê tuxmê ne eqlanî di 
rewişt û biryar dana mirovî de raxist. Dem 
pêva, bi Prost re herikîna rabihorî û bi Joîs re 
herikîna dema niha nasî. Bi Tomas man re rolê 
ustoreyên kevnar yên mirovan di rewişta me de 
lihev da û gelek xwendin û serkevtinên din di vî 
warî de bi encam gehand. 

Ji destpêka serdemê nû ve roman bi bê tu 
tirsekê ketiye pey mirovan. Her di vê demê de 
meyla nasînê ku Hoserl wê bi cohera nediyar 
ya Ewropa dizane, bi ser romanê de zal bû û ev 
neçar kir ku hebûna dîhar ya mirovan bi baldarî 
têxe bin xwendinê û mirovan li hember xetera 
bîrve kirina hebûnê biparêze. Di vê wateyê 
de ez bi gotinekê ku Herman Birox tim û bi 
baldarî ev dubar dikir re me ku tenê sedema 
hebûna romanê danekifşa wan tiştane ku tenê 
roman dikare wan kifş bike. Romanek ku parek 
nenaskirî ji hebûnê nede kifşê, romanekî ne 
exlaqî ye. Tenê hikmeta rewişta romanê, nasîn 
e. Herwiha em bibêjin ku roman afiriya Ewropa 
ye. Afirînên romanê, bigre yên ku bi zimanên 
din in, bi tewahî ser bi vê sedsalê ne. Divêt 
doma afirînên romanê tim ser bi dîroka romana 
Ewropa bihê zanîn. Tenê di vê çarçoveyê de 
mirov dikare nirxa berhemekê (ango girîngiya 

afirînên wê) bi tewahî bibîne û hîs bike. 

Wî ez ji bîra kirime. Ew qet nema 
li hêla min dinere. Xwezî min bi 
qebeheta xwe jî zanîbûya. Wî berê 
herroj li min dixist. Roj tune bû ku 
bê lêxistin di ser min re derbas 
bibûya. Ez nizanim bê çi ji vî mêriki 
re hat. De we yê bidîtaya, gava wî li 
min dixist, bê ew çawa di ser xwe re 
diçû... Ew mest dibû û car hebûn ku 
ew bi cizbê diket. Di destên wî de ez 
di arê emanê de bûm. Çavên wî ji 
min pê ve tu kes nedidîtin. Lê niha, 
ew nema poz bi min dike. Wî ji xwe 
re hin meşqeleyên dinê pêde kirine. 
Heger ne weha bûya wî qet dev ji 
min bernedida. 

De bê min û wî çi qasî li hev dikir. 
Em çi qasî li hev dihatin. Ez di 
hêmbêza wî de dibûm nola zarokeke 
delelî; ez dibûm mîna nixuriya ber 
dilê dêûbavê, ez dibûm hezkiriyeke 
ji rengê Zînê, ez dibûm sebra dilan 
û ew; ew jî dibû nola rebekî... Rebê 
ku bixwaze ji qûlên xwe yên 
gunehkar heyfê hilîne. Ew gah bi 
min şad dibû û gah bi bergerandin 
ahenga dengên bedena min serast 
dikir. Wî gah melodiya ruhanîji dil û 
gurçikên min, ji hinavên min, ji ber 
rahnên min derdixistin û gah hêç 
dibû û bi gurpînî dikişiya ser serê 
min. 

Wî bi seetan li min dixist... 

Ez qet ji lêxistina wî aciz nedibûm. 
Qet ne xema min bû; tew kêfa min 
dihat. Ez di nav wan dest û pêçiyên 
wî de dibûm mîna milayketan; ez di 
ser ewran re diçûm. Ez bi wê 
hesûdiya ku alemê ji min û wî dik»’ 
kêfxweş dibûm. Min li ba xwe digot, 
"Hela bê hin kes nateqin!". 


Wî ji min hez dikir... 

* 

Gava ew li bin dara zeytûnê 
dixirpişî ser serê min, hemû qîzikan 
di taldeya çaviyan de li me temaşe 
dikir. Wî ew nedidîtin, lê çavên min 
her li wan bûn. Kizînî ji kezeba wan 
dihat; wan dev li dilê xwe dikir. 

Wan hertim xweziya xwe bi dilê min 
dianî ku ji dêvla min di hêmbêza wî 
de bûyina û ew jî ji dêvla min 
bixirpişiya ser serên wan; li wan 
bixistaya. Her carake ku wî serê 
xwe bilind dikir û temberîka xwe 
hildida, hemû qîzikan serên xwe bi 
şûn de dikişandin. 

Ya herî pir min jê tahm distend û 



Enwer Karahan 


ez pê dipesinîm ew bû ku wî li pêş 
xelkê ya jî di orta dîlanê de li min 
dixist. Lê kêfa wî qet ji vî awayî re 
nedihat. 

De gava wî weha dikir, min jî 
heta ku Xwedê qawet dabû min 
dikir qêrînî. Min bi aheng dikir 
gazî. We yê bidîtaya bê wan 
hustuşikestiyên keç û xortan 
çawa bi çarpîne diçûnê; ji wan 
hebû ku ew wê erdê, wê axpînkê 
biqelêşin; ew zenzeleyê çê bikin; 
ew min û xwe tev de di bin wê 
erdê xin. Xwêdanê di nav piştên 
wan re diavêt. Ew bi pozikên 
qondereyan heta bi ber sînga 
Delalê min dihatin û gava wî serê 
xwe ji ser min radikir û bi awireke 
tûj li wan tifalan dinerî, hundii 
wan diqetiya; wan bi şûn de baz 
dida. Kêfa wî ji tifalan re neö at. 
Bi zora wî diçû ku di dawetan de li 
min dixe. Wî nedixwest ku li pêş 
xelkê li min bixe. Kêfa wî ji wê 
yekê re dihat ku ez û ew tenê li 
Qulika Guran rûnin û ew berê xwe 
bide beriyê. 

Wî pişta xwe dida beroşkekî 
perê Çiyayê Mazî û berê xwe dida 
valahiya deştê. Wî bi nazdarî li 
min dixist, li ber min digeriya; 
xwe davêt dest û lingên min, 
dii icif?. Digiriya. Hêsirên wî bi ser 
hinarîkên rûyê min de dihatin 
arê. 

Min jî li hemberî wî qet serhişkî 
nedikir. Min qet dengekî şaş 
dernedixist. Min bi guliyên xwe 
rondikên wî paqij dikirin. Min qet 
nedixwest ku ew mitesîr bibe. Ez 
pê re dinaliyam. 

De wî Xwedêyo! 

De sibeh e û mala Delêlî dike ji 
vira bar bike, ji vira here 

De wî Xwedêyo! 

Ez ê nizanim çi bidim cewaba 
Delalî malê ye 

Ez ê qêmîşî Delalê xwe nakim 
ku nifirekê lê bikim 

Xwezî lingê lokê Delalê mala 
bavê min bişkê 


Ew li min vegere, ji vira nere... 

Di wê gavê de ku rêwiyek ya jî 
nêçirvanek bi ser me de bihataya û 
silava Xwedê lê bikiraya, wî di cîh 
de qut dikir. Te ew bikuştaya jî wî 
nema kilamek jî digot. Ji xwe ji tu 
kesî re nedistira. Ji min pê ve tu 
kesî dengê wî nedibihîst. 

Heger pir israr bihata kirin, wî bi 
min dida gotin: 

- Min ê Delalê malê bi destpaxilan 
û ramûsanan daxistiye jêr e 
Min ê pişta Delalî daye kulînê û 
berê wî daye cimeetê 
Wê wextê Delalî malê dipêça 
mîrata cixareyê 
Wî ji min dixwestî arê yêr e 
Ez ê digeriyam, min ê nedidît maş 
î yêr e 

Min ê bi tiliyên xwe yên zer û 
zeytûnî radihiştî arê yêr e 
Min ê dida ber cixareya Delêl e 
De wî Xwedêyo, wê gavê dohnên 
tiliyan dinuqutî ser şerwerê Delêl e 
Ez ê nediketim ber heyra dohnên 
tiliyan 

Ez ê diketim ber heyra şerwerê 
Delêl e. 

Wî ez dikirim hêmbêza xwe û bi 
min re radiket. 

Di demên pêşî de wî ez dikirim 
nav hejikan. Ez di xaniyê malê de 
vedişartim. Wî newêrîbû min nîşanî 
kesî bide. Wî bi dizîka li min dixist û 
li ber min digeriya ku ez dengê xwe 
zêde dernexim. Bavê wî gelekî ji 
min aciz dibû. Wî li kê derê ez 
bidîtama wî dê ez bişikenandama. Ji 
bavê wî hebû ku ji mitriban pê ve 
kes nikarin li min bixin. Wî 
nedixwest ku xelk ji wî re bibêjin ku 
kurê wî bûye mitrib... 

Delalê min pê nedihat ser ku bavê 
wî zerarekê bide min, loma jî ez di 
qul û qewêran de diparastim. 

Le niha? Niha ez li vê rasta 
Xwedê, di qilifê xwe de me. Li ser 
serê min tije toz e. Rojê deh caran 
di ber min re dihere û tê, li hêla 
min jî nanêre. Hema toza ku bi ser 
serê min ketiye jî paqij nake. Têlên 
dilê min hemû qetiyane. Nema 
deng ji min tê, mîna ku wî hebên 
xewê dabin min û ew nexwaze ez 
careke din ji vê xewa miriyan şiyar 
bibim. 

Wî ji xwe re meşqeleyên din pêde 
kirine... _► 

Hema ew çavên xwe ji 
xewê biqelêşe, ew rasterast 
berê xwe dide odeyeke dinê. 
Xwezî wî ez li odeya xwe jî 
nehiştama; ez bavêtama ser 
sergoyekî, belkî xwedîxêrekî 
ez ji xwe re vehewandima... 
Ew dihere li ber wê orosipiya 
kompîturê rûdine û ji sibehê 
hetanî êvarê bi wê şad dibe. 
Hema ew dike teqetûq û ji 
ser wê ranabe. Wextî bi wê 
qoltixê ve bizeliqe, li ser wê 
qaçikî bibe. 

Ew dengê teqeteqê min 
dîhn dike. Bê wî çawa dev ji 
vî deng û awazê min ê ji 
dengê kewên gozel e 
berdaye û dihere bi wî dengê 
teneqeyî re mijûl dibe, ez 
fahm nakim. Ez fehm nakim 
bê min çi bi wî kiriye. Erê 
hema mirov ew qasî jî 
bêbext dibe? Hema ji mehê 
carekê be jî qey ew nikare 
min ji qilifê min derxe û 
akordekê bide min. Ma qey 
ew nikare bi qasî du 
meqaman li min bixwe? 

Çi kir vî welatî li min weha 
kir... 

Piştî ku ez ji cîwarê min 
dam anîn û pê ve, li wî weha 
hat. Heger wî ez neanîmaya 
van welatên xerîbiyê, ew ê 
hertim çavên min li rêya wî 
bûyana û ez ê her di wê 
hêviyê de bûmaya ku ew ê 
rojekê dîsa vegeriyaya û wî 
dê dîsa ez bibirama ber 
Qulika Guran û ew ê 
bikişiyaya ser serê min... Lê 
derew e! Çû. Ew nema li min 
vedigere û bi wê orosipiyê re 
mahra xwe biriye. Ez di vê 
quncikê de hustuxwar û 
belengaz li hêviya wî me ku 
ew destên xwe li min dîne. 

Ez yekcarinan diqehirim û 
newêrim nifirekê lê bikim, ji 
ber ku nifirên min hertim 
diqewimin... 

D hema devê min nagere 
ku ez ji Delalê mala bavê 
xwe re tiştekî bêjim; Ya 
Rebîîîî, tu wî li ser wê 
kompîturorosipiyê hişk bikî; 
wî li wira bikî peyker! 



KETE 


Pirtûka Pêkhate û 
Raveya Deq, 

pirtûkek e ku bi 
qelemê Babek 
Ehmedî bi zimanê 
Farsî hatiye 
nivîsandin. Ev^ 
pirtûka han li îranê 
li ser daxwaziya 
Zanîngeh û 
daxwazmendên wê 
7 caran hatiye çap 
kirin. Heyamekê 
berî niha 

mamostayê wêjeya 
Kurdî, birêz Mesûd 
Babayî Pêkhate û 
Raveya Deq 
wergerande ser 
zimanê Kurdî û niha 
li ber destê 
xwendevanên xwe 
de ye. 

Naveroka vê 
Pirtûkê bas ji deqên 
Felsefî, Hunerî, 
Wêjeyî, Olî û hwd... 
dike. Lêkolînên vê 
Pirtûkê deqên 
kilasîk, dînî, modern 
û Postmodern di 
xwe de cih girtine. 
Ev pirtûke dikare di 
zanîngehan de weke 
serçaveyekî baş 
bihê bikaranîn. 
Herwiha Şanokar û 

unermend jî 
dikarin li çend 
pişkên vê pirtûkê bi 
taybet di warê 
sînema, şêwekarî û 
muzîkê de mifahekî 
baş werbigrin. 

Me di derfetekê de 
seba derçûna vê 
pirtûkê çend pirs 
raberî birêz Babayî 
kirin ku wî wisan 
pirsên me 
bersivand: 

Agirî: Birêz 
Babayî we 
pêwîstiya 
wergerandina vê 
pirtûkê di çi de 
dît? 


Babayî: Pêkhate 
û Raveya Deqê 
pirtûkek e ku dikare 
valahiyeke teorîk 
tejî bike. Hewcehiya 
wergerandina vê 
pirtûkê bo ser 
zimanê Kurdî 
vedigere bo ser vê 
çendê ku wêje û 
teoriya wêjeyî û 
Felsefeya hevçerx di 
nava rewşenbîriya 
me de tune ye, 
lewre ev pirtûke 
dikare rênîşanderekî 
baş be ji bo kesên 
ku di vî warî de 
dixebitin. Herweha 
gereke ew 
helbestvan û 
nivîskarên nûpa yên 
ku taze dikevin 
nava cîhana 
nivîsînê, şarezayiya 

wan li ser rêbaz û 
şêwazên wêjeyî û 
Felsefî yên Deqê 
hebe. Pêkhate û 
Raveya Deqê ji bo 
biyavên han hatiye 
terxan kirin. 

Agirî: 

Xwendevanên vê 
pirtûkê çi qatek 
in? 

Babayî: 

Xwendevanên vê 
pirtûkê divêt di 
warê xwendebûnê 
de pileyekî baş ya 
zanistî û kilasîk 
derbas kiribin. Ez 


dikarim bibêjim 
dîplom bo jorê 
heta lîsansê û 

hwd... 

Agirî: 

Pirsgirêkên ser 
rêya te di 
wergerandina vê 
pirtûkê de çi 
bûn? 

Babayî: Pirsekî 
di cihî xwe de ye. 

Di wergeranê de 
pirsgirêk tim hene, 
lê pêka mijarê 
cuda hene. 
Wergerandina 
felsefeyê ne karekî 
hêsan e. Yek ji 
wan kospan 
pirsgirêka zarave û 
peyvên Felsefî ne 
ku wergêr mandî 




dikin. Lewre 
pêwîstiya bi 
sîstemekî 
zaravesaziyê 
derdikeve holê, ku 
ev sîstema han di 
nav aziman de ye 
û gereke were 
peyda kirin, ji ber 
ku sîstema ziman 
sîstemekî afirandî 
nine, mirov nikare 
ziman saz bike, 
belkî lê dikole û 
sîstema wê 
derdixe holê. Ji bo 
vê meremê gereke 
mirov cura ziman, 
yasaya rêzimanî û 
sîntaksa 


(peyvsazî) wî 
zimanî baş 
bizanibe, piştre 
mirov dikeve 
pey hîmê peyvê 
j tiraşîna wê. Lê 
min di vê pirtûkê 
heya ji destê 
min hatiye xwe 
ji tiraşîna 
peyvan dûr 
xistiye. Min pêtir 
xwestiye 
bikevim pey 
diyalekt û zar û 
şêwazên Kurdî 
da ku zaraveyan 
derxim holê, bi 
xweşî ve zimanê 
me dewlemend 
e û ez pêşerojekî 
geş li benda 
zimanê Kurdî de 
dibînim. 

Agirî: 

Pirojeya te di 
pêşerojê de 
çiye? 

Babayî: 

Pirojeya min ya 
pêşerojê 
wergerandina 
berga (cild) 
sêyem û çarem 
ya vê pirtûkê ye. 
Berga sêyem dê 
li pêşerojekî 
nêzîk de ji çapê 
derbas bibe. 
Berga çarem jî 
hêj di bin 
wergeranê de 
ye. Ez bawerim 
dê li Payîza îsal 
de karê wê jî 
biqete. 

Cejna 60’mîn salvegera avabûna 
Partiya Demokrat ya Kurdistana 
îranê li Finlandê tê pîroz kirin 


Li Waşîngtona Amerîka 
xwenîşandanek derheq pişt 
ji xelkê serhildayî li Mehab 


Şêst sal xebata bêrawestan, şêst sal 
berxwedaniya bê eman di rêya 
bidestveanîna mafên neteweyî yên gelê 
Kurd Pîroz be 

25'ê Gelawêja îsa[ temenê xebat û tekoşîna siyasî û 
neteweyî ya PDK îranê dibe 60 salî. Bi vê hincetê 
Komîteya Finlandê ya PDK îranê ji bo roja 13.08.2005'an 
cejneke mezin û berfireh bi beşdariya hunermendê mezin 
û navdar yê Kurd ŞÎVAN PERWER û KARDO ŞÊXO li dar 
dixe. 


Agahiyên pêtir derheq cejna 60'mîna Salvegera PDK 
îranê li Finlandê li ser wêneyê jêrîn. 

Kurdi-ilta 


13.8.2005 Vantaa 

k ojt^j ^ 6 aJ 13.8.2005 jjj 


ŞIVAN PERWER 

KARDOŞEXO 


Ji bo xuyakirina piştevanî û pişgîrîkirin ji meş û 
xwenîşandanên bajarê Mehabadê û her wiha 
hişyarkirina bîr û raya giştî ya cîhanê ji cinayetên vê 
dawiyê yên rejîma Komara Îslamî ya îranê li Kurdistanê, 
demjimêr 9'ê Sibêdeya roja duşemî 20.07.2005'an bi 
beşdariya sedan kes ji endam û alîgirên PDK îranê û 
Rêxistinên Îranî û Kurdistanî li hember Koşka Sîpî ya 
Amerîkayê li bajarê Waşîngtonê xwenîşandanek hate li 
darxistin. Xwepêşandan 2 demjimêrna dom kir. 

Di heyamê xwenîşandanê de ev dirûşmên jêrîn dihatin 
xwendin: Bihiloşe rejîma terorîstperwer ya 

Melayan, Demokrasî ji bo îranê, Edalet ji bo 
urdistanê, Federalîzm û azadî ji bo Kurdistanê. 

Piştre beşdarên xwenîşandanê xwe gihîjandin hember 
Kongrêsa Amerîkayê û xwenîşandan nîv seet li wir dom 
kir. 

Di dawiyê de çend gotar hatin pêşkêş kirin û biryar 
hate girtin ku biryarnameya xwenîşanderan ji bo Koşka 
Sipî û Kongresê bihê poste kirin. Xwenîşandana han bi 
xwendina sirûda neteweyî ya Ey Reqîb dawî bi akrê 
xwe anî. 


Aika ja paikka 

la 13.8.2005 alkaen klo: 18.00 
Korson kulttuurikeskus Lumo 
Urpiaisentie 14 Vantaa 

Rojnameyeke mehane ya siyasî û çandî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/kurmanci. php 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

rojnama_agiri@yahoo.com 

agiri2003@hotmail.com 

. . 1 2 3 4 5 6 7 

Asoyi 

1: Saziyekî Kurdî ku endamê rêxistinekî 
cîhanî ye 

2: Hozekî navdar yê Kurd li Şarezûrê - Ji 
sûçekî xweş bûn 

3: Xelkê îlamê - Nivîsandina deqekê 
4: Amêrek ba lêdanê - Karîkatorîstekî 
navdar yê Kurd 
5: Xwarineke avikî ye 
6: Cot nine 

7: Bermal - Hingivîn bi Farsî 
8: Turombêl - Lîstikekî Kurdî 
9: Gurêl - Dîl 

10: Stranekî folkulor - Ref bi Soranî 

Stûnî 

1: Nefes - Zehmet 

2: Cilê hespan - Çol 

3: Pereyekî kevnar yê Îranî - Nirx 

4: Di kevneşopiya Kurdan de bi şerefê re 

tê - Di Farsî de rêvîng 

5: Di giryanê de çê dibe - Di Soranî de 

"nebêje" 

6 : 

7: Hêvî - Xem 
8: Herifî - Bingehîn 
9: Dayîk - Paqij 

10: Saziya cîhanî ya xwardemeniyê - 
Xwar 

